open-index/open-wikipedia-markdown huggingface dataset:
ಅನುಪಮಾ ಪುಚಿಮಂಡ

**ಅನುಪಮಾ ಪುಚಿಮಂಡ** (8 ಜುಲೈ 1980 - 18 ಏಪ್ರಿಲ್ 2021) ಇವರು  ಹಾಕಿ ಕ್ರೀಡೆಯಲ್ಲಿ ರಾಷ್ಟ್ರೀಯ ಮಟ್ಟದಲ್ಲಿ ಸ್ಪರ್ಧಿಸಿ  ಅಂತರರಾಷ್ಟ್ರೀಯ ಮಟ್ಟದಲ್ಲಿ ಅಂಪೈರ್ ಆಗಿ ಕಾರ್ಯ ನಿರ್ವಹಿಸಿದ ಭಾರತೀಯ ಕ್ರೀಡಾಪಟು.   ಅನುಪಮಾ ಪುಚಿಮಂಡ ಅವರು ೨೦೦೬ರ ಕಾಮನ್ವೆಲ್ತ್ ಕ್ರೀಡಾಕೂಟದಲ್ಲಿ ಅಂಪೈರ್ ಆಗಿ ಕಾರ್ಯ ನಿರ್ವಹಿಸಿದ  ಮೊದಲ ಭಾರತೀಯ ಮಹಿಳೆ.  ಇವರು ಏಷ್ಯನ್ ಗೇಮ್ಸ್, ಸೆಂಟ್ರಲ್ ಅಮೇರಿಕನ್ ಮತ್ತು ಕೆರಿಬಿಯನ್ ಗೇಮ್ಸ್, ಎಫ್ಐಹೆಚ್ ಜೂನಿಯರ್ ವರ್ಲ್ಡ್ ಕಪ್, ಮತ್ತು ಈಸ್ಟ್ ಏಷ್ಯನ್ ಗೇಮ್ಸ್ ಸೇರಿದಂತೆ 90 ಕ್ಕೂ ಹೆಚ್ಚು ಅಂತರಾಷ್ಟ್ರೀಯ ಹಾಕಿ ಪಂದ್ಯಗಳಲ್ಲಿ  ಕಾರ್ಯ ನಿರ್ವಹಿಸಿದ್ದಾರೆ.   ತಮ್ಮ  ವೃತ್ತಿಜೀವನದಲ್ಲಿ 100 ಕ್ಕೂ ಹೆಚ್ಚು ಭಾರತೀಯ ಹಾಕಿ ಪಂದ್ಯಗಳನ್ನು ನಿರ್ವಹಿಸಿದ್ದಾರೆ.

## ಜೀವನಚರಿತ್ರೆ 
ಪುಚ್ಚಿಮಂಡ ಅವರು ಕರ್ನಾಟಕದ ವಿರಾಜಪೇಟೆಯವರು.  ಕಾನೂನಿನಲ್ಲಿ ಪದವಿ ಪಡೆದಿದ್ದರು. ಇವರು ಮಿಥುನ್ ಮಂದಣ್ಣ ಅವರನ್ನು ವಿವಾಹವಾಗಿದ್ದರು. ಏಪ್ರಿಲ್ 2021 ರಲ್ಲಿ ಪುಚಿಮಂಡ ಅವರು ತಮ್ಮ 41 ನೇ ವಯಸ್ಸಿನಲ್ಲಿ COVID-19 ನಿಂದ  ನಿಧನರಾದರು.

## ವೃತ್ತಿ 
ಪುಚಿಮಂಡ ಅವರು 1995 ರಲ್ಲಿ ತಮ್ಮ ಹಾಕಿ ವೃತ್ತಿಜೀವನವನ್ನು ಪ್ರಾರಂಭಿಸಿದರು. ಸಬ್ ಜೂನಿಯರ್ ರಾಷ್ಟ್ರೀಯ ಚಾಂಪಿಯನ್‌ಶಿಪ್‌ನಲ್ಲಿ ಸ್ಪರ್ಧಿಸಿ,  ಕರ್ನಾಟಕ ರಾಜ್ಯವನ್ನು ಪ್ರತಿನಿಧಿಸಿದ್ದರು. ನಂತರ ಅವರು ಅದೇ ಚಾಂಪಿಯನ್‌ಶಿಪ್‌ನಲ್ಲಿ ಹಿರಿಯ ತಂಡವನ್ನು ಕೂಡ  ಪ್ರತಿನಿಧಿಸಿದ್ದರು.  ಮಂಗಳೂರು ವಿಶ್ವವಿದ್ಯಾನಿಲಯದ ಹಾಕಿ ತಂಡಕ್ಕಾಗಿ ಆಡಿದರು. 2004 ರಲ್ಲಿ ಕರ್ನಾಟಕ ರಾಜ್ಯಕ್ಕೆ ಹಾಕಿ ಅಂಪೈರ್  ನೇಮಕಗೊಂಡರು. ಇವರು ಮೈದಾನದ ಮಧ್ಯ ಮತ್ತು ಬಲ ಪಾರ್ಶ್ವದಲ್ಲಿ ಆಡುತ್ತಿದ್ದರು. ಅವರು BDO ಜೂನಿಯರ್ ವಿಶ್ವಕಪ್ (ಮಹಿಳೆಯರು) (2005, ಸ್ಯಾಂಟಿಯಾಗೊ ), ಹೀರೋ ಹಾಕಿ ವರ್ಲ್ಡ್ ಲೀಗ್ ರೌಂಡ್-2 (ಮಹಿಳೆಯರು) (2013, ದೆಹಲಿ) ಮತ್ತು 2013 ರ ಮಹಿಳಾ ಏಷ್ಯಾ ಕಪ್ (ಕೌಲಾಲಂಪುರ್) ನಲ್ಲಿ ಸಹ ಕಾರ್ಯ ನಿರ್ವಹಿಸಿದರು. 2012 ರಲ್ಲಿ ಇವರು  ನಾಲ್ಕು ರಾಷ್ಟ್ರಗಳ ಮಹಿಳಾ ಹಾಕಿ ಪಂದ್ಯಾವಳಿಯಲ್ಲಿ ಅಧಿಕೃತವಾಗಿ ಕಾರ್ಯ ನಿರ್ವಹಿಸಿದರು. ತಮ್ಮ  ವೃತ್ತಿಜೀವನದ ಅವಧಿಯಲ್ಲಿ ಅವರು 90 ಕ್ಕೂ ಹೆಚ್ಚು ಅಂತಾರಾಷ್ಟ್ರೀಯ ಹಾಕಿ ಪಂದ್ಯಗಳನ್ನು ಮತ್ತು  ಅದಕ್ಕೆ ಸಮಾನವಾಗಿ  ರಾಷ್ಟ್ರೀಯ ಮತ್ತು ರಾಜ್ಯ ಪಂದ್ಯಗಳಿಗೆ ಸೇವೆಯನ್ನು ಸಲ್ಲಿಸಿದ್ದಾರೆ.

## ಉಲ್ಲೇಖಗಳು 

ವರ್ಗ:CS1 maint: url-status
ಲ್ಯಾಟಿನ್ ಕನ್ನಡ ನಿಘಂಟು

***ಲ್ಯಾಟಿನೋ-ಕ್ಯಾನರೀಸ್ ನಿಘಂಟು*** (ಲ್ಯಾಟಿನ್-ಕನ್ನಡ ನಿಘಂಟು) ಕನ್ನಡ ಭಾಷೆಯ ೧೮೬೧ರ ನಿಘಂಟು.

೧೭೯೯ ರಲ್ಲಿ ಟಿಪ್ಪು ಸುಲ್ತಾನನ ಪತನದ ನಂತರ ಮತ್ತು ಸೊಸೈಟಿ ಆಫ್ ಜೀಸಸ್ ಅನ್ನು ನಿಗ್ರಹಿಸಿದ ನಂತರ ಎಂಇಪಿ (Société des Missions Étrangères de Paris *ಅಥವಾ* Paris Foreign Missions Society) ಕ್ರಿಸ್ಚಿಯನ್ ಧರ್ಮಗುರುಗಳು ಆಗಿನ ರಾಜಪ್ರಭುತ್ವದ ರಾಜ್ಯದಲ್ಲಿ ವಾಸಿಸುತ್ತಿದ್ದ ಕ್ರಿಶ್ಚಿಯನ್ನರಿಗೆ ಆಧ್ಯಾತ್ಮಿಕ ಅಗತ್ಯಗಳನ್ನು ವಹಿಸಿಕೊಡುವಲ್ಲಿ  ಒಲವು ತೋರಿದರು. ಭಾರತದಲ್ಲಿ ಮೈಸೂರಿನ ಈ ಮಿಷನ್ ಸೊಸೈಟಿಯ ಮೂಲಕ ಪ್ರಾಚೀನ ಲ್ಯಾಟಿನ್ ಕನ್ನಡ ನಿಘಂಟನ್ನು ೧೮೬೧ ರಲ್ಲಿ ಪ್ರಕಟಿಸಲಾಯಿತು.

ವಿದೇಶಿ ಮಿಷನರಿಗಳು ತಯಾರಿಸಿದ ನಿಘಂಟುಗಳ  ಸಾಲಿನಲ್ಲಿ ಈ ಪುಸ್ತಕವು ಮೊದಲನೆಯದು ಮತ್ತು ಫರ್ಡಿನಾಂಡ್ ಕಿಟೆಲ್ ಅವರ ಕೃತಿಗಳಿಗಿಂತ ಮುಂಚಿನದು. ಈ ಪುಸ್ತಕವು ಲ್ಯಾಟಿನ್ ಭಾಷೆಯನ್ನು ತಿಳಿದಿರುವ ವಿದ್ವಾಂಸರು, ಪಂಡಿತರಿಗೆ ಮತ್ತು ಸಂದರ್ಶಕರನ್ನು ಗಮನಿಸಿ ರಚಿಸಲಾಗಿದೆಯೇ ಹೊರತು ಸ್ಥಳೀಯ ಭಾಷಿಕರಿಗಲ್ಲ.

ಪುಸ್ತಕದಲ್ಲಿ ಲೇಖಕರ ಹೆಸರನ್ನು ಉಲ್ಲೇಖಿಸಿಲ್ಲ. ಮುಖಪುಟದಲ್ಲಿ "ಆಕ್ಟೋರ್ ಆರ್ ಆರ್ ಎಪಿಸ್ಕೋಪೋ ಜಸ್ಸೆನ್ಸಿ, ವಿಎ ಮೈಸುರೆನ್ಸಿ,..." ಎಂದಿದೆ. ಅದರ ಪ್ರಕಾರ ಈ ಪುಸ್ತಕದ ಲೇಖಕ ಮೈಸೂರಿಗೆ ಕಳುಹಿಸಲಾದ ಬಿಷಪ್. "V.A" ಅಂದರೆ ಆ ದಿನಗಳಲ್ಲಿ ಪೋಪ್‌ನಿಂದ ನಿಯೋಜಿಸಲ್ಪಟ್ಟ "ಅಪೋಸ್ಟೋಲಿಕ್ ವಿಕಾರ್" ಬಿಷಪ್ ಎಟಿಯೆನ್ನೆ ಲೂಯಿಸ್ ಚಾರ್ಬೊನಾಕ್ಸ್.

ಚಾರ್ಬೊನಾಕ್ಸ್ ೨೦ ಮಾರ್ಚ್ ೧೮೦೬ ರಂದು ಜನಿಸಿದರು ಮತ್ತು ಫ್ರಾನ್ಸ್‌ನ ಪ್ರಮುಖ ಸೆಮಿನರಿ ಆಫ್ ಆಂಗರ್ಸ್‌ನಲ್ಲಿ ಧರ್ಮಗುರು ದೀಕ್ಷೆಯನ್ನು ಪಡೆದರು. ಅವರು  ಪದಕೋಶವನ್ನು ಪೂರ್ಣಗೊಳಿಸಲು ೧೫ ವರ್ಷಗಳನ್ನು ತೆಗೆದುಕೊಂಡರು. ೧೮೩೦ ರಲ್ಲಿ ಭಾರತದ ಪುದುಚೇರಿಗೆ ಆಗಮಿಸಿದ ಚಾರ್ಬೊನಾಕ್ಸ್ ತಮಿಳು ಮತ್ತು ತೆಲುಗು ಭಾಷೆಗಳನ್ನು ಕಲಿಯಲು ಕಾರೈಕಾಲ್‌ನಲ್ಲಿ ಸ್ವಲ್ಪ ಕಾಲ ತಂಗಿದ್ದರು. ನಂತರ ಅವರನ್ನು ಮೈಸೂರು ಸಾಮ್ರಾಜ್ಯದ ರಾಜಧಾನಿಯಾದ ಶ್ರೀರಂಗಪಟ್ಟಣಕ್ಕೆ ಅದರ ೩೫೦೦ ಕ್ಯಾಥೋಲಿಕರ ಉಸ್ತುವಾರಿ ನಡೆಸಲು ಕಳುಹಿಸಲಾಯಿತು.

ಆರಂಭದಲ್ಲಿ ಚಾರ್ಬೊನಾಕ್ಸ್ ತನ್ನ ಕನ್ನಡ ನಿಘಂಟು ರಚಿಸಲು ಲ್ಯಾಟಿನ್ ತಮಿಳು ನಿಘಂಟನ್ನು ಬಳಸಿದರು. ಇದರಿಂದ ಕೊನೆಯಲ್ಲಿ ಅವರು ರೀವ್ ಅವರ ನಿಘಂಟನ್ನು ಉಲ್ಲೇಖಿಸಲು ಮತ್ತು ಪ್ರಾಚೀನ ಕನ್ನಡ ಸಾಹಿತ್ಯವನ್ನು ಅನ್ವೇಷಿಸಲು ಸಾಧ್ಯವಾಯಿತು. ಆದರೆ ಕಿಟೆಲ್ ಅವರಂತೆ ಅವರು ಭಾಷಾಶಾಸ್ತ್ರಜ್ಞರಲ್ಲ ಮತ್ತು ಅವರು ಸಂಪಾದನೆ ಅಥವಾ ನಿಘಂಟು ಮಾಡುವ ವಿಧಾನದಲ್ಲಿ ಯಾವುದೇ ಅನುಭವವನ್ನು ಹೊಂದಿರಲಿಲ್ಲ. ಪ್ರತಿಯೊಂದು ಲ್ಯಾಟಿನ್ ಪದಕ್ಕೂ ಹತ್ತಿರದ ಕನ್ನಡ ಪದವನ್ನು ಹುಡುಕುವಲ್ಲಿ ಅವರು ವಿಶೇಷವಾಗಿ ಆಸಕ್ತಿ ಹೊಂದಿದ್ದರು. ಇದು ಐತಿಹಾಸಿಕವಾಗಿ ಮಹತ್ವದ್ದಾಗಿದೆ ಮತ್ತು ಭಾಷಾಶಾಸ್ತ್ರದ ಅಧ್ಯಯನಗಳಲ್ಲಿ ಗಮನಾರ್ಹವಾಗಿದೆ.

ಈ ನಿಘಂಟಿನಲ್ಲಿ ಚಾರ್ಬೊನಾಕ್ಸ್ ಲ್ಯಾಟಿನ್ ಪದಗಳನ್ನು ವರ್ಣಮಾಲೆಯ ಕ್ರಮದಲ್ಲಿ ನೀಡಿದರು, ಶಾಸ್ತ್ರೀಯ ಲ್ಯಾಟಿನ್, ಸಾಂಪ್ರದಾಯಿಕ ಲ್ಯಾಟಿನ್ ಮತ್ತು ಕಾವ್ಯಾತ್ಮಕ ನುಡಿಗಟ್ಟುಗಳನ್ನು ಸೇರಿಸಿದರು.  ಅದೇ ಸಮಯದಲ್ಲಿ ಅವರು ಕನ್ನಡದಲ್ಲಿ ಆಡುಮಾತಿನ ವೈವಿಧ್ಯತೆ, ಅದರ ಪ್ರಾದೇಶಿಕ ಉಚ್ಚಾರಣೆಗಳು ಮತ್ತು ಅರ್ಥಗಳ ವ್ಯತ್ಯಾಸವನ್ನು ನೀಡುತ್ತಾರೆ. ಅವರು ಮೊದಲು ದೈನಂದಿನ ಪದಗಳನ್ನು ನೀಡುತ್ತಾರೆ. ಕನ್ನಡದ ಬಹುತೇಕ ಓದುಗರಿಗೆ ಪರಿಚಯವಿಲ್ಲದ ೧೯ನೇ ಶತಮಾನದ ಕನ್ನಡ ಫಾಂಟ್ ಗಳನ್ನು ಸಹ ಬಳಸುತ್ತಿದ್ದರು.

## ಸಹ ನೋಡಿ 
* ಕನ್ನಡ ಭಾಷೆ

## ಉಲ್ಲೇಖಗಳು 
ವರ್ಗ:ಕನ್ನಡ
ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು (2020–2029)

**ಪದ್ಮಭೂಷಣ** ಇದು ಭಾರತದ ನಾಗರಿಕ ಪ್ರಶಸ್ತಿಗಳಲ್ಲೊಂದು. ಜನವರಿ ೨, ೧೯೫೪ರಲ್ಲಿ ಭಾರತದ ರಾಷ್ಟ್ರಪತಿಗಳು ಹೊರಡಿಸಿದ ಆದೇಶದ ಮೇರೆಗೆ ಈ ಪ್ರಶಸ್ತಿಯನ್ನು ಸ್ಥಾಪಿಸಲಾಯಿತು. **ಭಾರತ ರತ್ನ**, **ಪದ್ಮ ವಿಭೂಷಣ**ಗಳ ನಂತರ ಇದು ಭಾರತದ ಮೂರನೆಯ ದೊಡ್ಡ ನಾಗರಿಕ ಪ್ರಶಸ್ತಿ. ಯಾವುದೇ ಕ್ಷೇತ್ರದಲ್ಲಾದರೂ ದೇಶಕ್ಕೆ ಸಲ್ಲಿಸುವ ಉತ್ಕೃಷ್ಟ ಸೇವೆಗಾಗಿ ಈ ಪ್ರಶಸ್ತಿಯನ್ನು ಕೊಡಮಾಡಲಾಗುತ್ತದೆ. ಪದ್ಮ ಪ್ರಶಸ್ತಿಗಳನ್ನು ೧೯೫೪ ರಲ್ಲಿ ಸ್ಥಾಪಿಸಲಾಯಿತು. ೧೯೭೮, ೧೯೭೯, ೧೯೯೩ ಹಾಗೂ ೧೯೯೭ರಲ್ಲಿ ನೀಡಲಾಗಿಲ್ಲ. ಪ್ರಶಸ್ತಿಗಳನ್ನು ರಾಷ್ಟ್ರದ ನಾಗರಿಕರ ಸಾಧನೆಗಳಿಗಾಗಿ ಗಣರಾಜ್ಯೋತ್ಸವದಂದು ಘೋಷಿಸಿ ಮಾರ್ಚ್-ಏಪ್ರಿಲ್ ತಿಂಗಳಿನಲ್ಲಿ ರಾಷ್ಟ್ರಪತಿ ಭವನದಲ್ಲಿ ನಡೆಯುವ ವಿಶೇಷ ಸಮಾರಂಭದಲ್ಲಿ ಭಾರತದ ರಾಷ್ಟ್ರಪತಿಗಳು ಇವನ್ನು ಪ್ರದಾನ ಮಾಡುತ್ತಾರೆ. ಪದ್ಮಪ್ರಶಸ್ತಿಗಳ ಕ್ರಮ ಹೀಗಿದೆ.

# **ಪದ್ಮ ವಿಭೂಷಣ**, ಎರಡನೆಯ ಕ್ರಮದಲ್ಲಿದೆ.
# **ಪದ್ಮಭೂಷಣ**, ಮೂರನೆಯ ಕ್ರಮದಲ್ಲಿದೆ.
# **ಪದ್ಮಶ್ರೀ**, ನಾಲ್ಕನೆಯ ಕ್ರಮದಲ್ಲಿದೆ.

## ಪುರಸ್ಕೃತರ ಪಟ್ಟಿ 
## ಉಲ್ಲೇಖಗಳು 
ವರ್ಗ:ಪ್ರಶಸ್ತಿಗಳು
ಕರ್ನಾಟಕ ಬ್ರಾಹ್ಮಣರು

**ಕರ್ನಾಟಕ ಬ್ರಾಹ್ಮಣರು** ಅಥವಾ **ಕರ್ನಾಟಕ ಬ್ರಾಹ್ಮಣರು** ಭಾರತದ ಕರ್ನಾಟಕ ರಾಜ್ಯಕ್ಕೆ ಸ್ಥಳೀಯವಾಗಿರುವ ಪಂಚ ದ್ರಾವಿಡ ಬ್ರಾಹ್ಮಣ ಸಮುದಾಯಗಳು. ಕರ್ನಾಟಕದಲ್ಲಿ ಅವರ ಮೂಲ ಸ್ಥಳಗಳ ಆಧಾರದ ಮೇಲೆ ಅವುಗಳನ್ನು ಎರಡು ಉಪವಿಭಾಗಗಳಾಗಿ ವರ್ಗೀಕರಿಸಲಾಗಿದೆ, "ಕನ್ನಡ ನಾಡು" (ಕನ್ನಡ ಪ್ರದೇಶ) ಮತ್ತು "ತುಳುನಾಡು" (ತುಳು ಪ್ರದೇಶ).**ಕರ್ನಾಟಕ ಬ್ರಾಹ್ಮಣರು** ಕನ್ನಡ ನಾಡು ಪ್ರದೇಶಗಳಲ್ಲಿ ಕನ್ನಡವನ್ನು ಮಾತನಾಡುತ್ತಾರೆ ಆದ್ದರಿಂದ **ಕರ್ನಾಟಕ ಬ್ರಾಹ್ಮಣರು** ಎಂದು ಕರೆಯಲಾಗುತ್ತದೆ. ಇದೇ ಸಮಯದಲ್ಲಿ ತುಳುನಾಡಿನ *ಬ್ರಾಹ್ಮಣರು* ಮಾತನಾಡಲು ತುಳು ಭಾಷೆಯನ್ನು ಉಪಯೋಗಿಸುತ್ತಿದ್ದರು ಆದ್ದರಿಂದ ಇವರನ್ನು  *ತುಳುವ ಬ್ರಾಹ್ಮಣರು* ಎಂದು ಕರೆಯಲಾಗುತ್ತದೆ.  

## ವರ್ಗೀಕರಣ 
ಕರ್ನಾಟಕ ಬ್ರಾಹ್ಮಣರು ಭಾರತದಲ್ಲಿ ಬ್ರಾಹ್ಮಣ ಸಮುದಾಯದ ಪಂಚ ದ್ರಾವಿಡ ಬ್ರಾಹ್ಮಣ ವರ್ಗೀಕರಣದ ಅಡಿಯಲ್ಲಿ ಬರುತ್ತಾರೆ.  ಕರ್ನಾಟಕ ಬ್ರಾಹ್ಮಣರನ್ನು ಮೂರು ಪ್ರಮುಖ ಉಪ-ವಿಭಾಗಗಳಾಗಿ ವಿಂಗಡಿಸಲಾಗಿದೆ, ಸ್ಮಾರ್ತ, ಮಾಧ್ವ ಮತ್ತು ಶ್ರೀ ವೈಷ್ಣವ ಪ್ರತಿಯೊಂದರ ಅಡಿಯಲ್ಲಿ ಹಲವಾರು ಉಪವಿಭಾಗಗಳನ್ನು ಹೊಂದಿದೆ.  

## ಉಲ್ಲೇಖಗಳು 
 

ವರ್ಗ:ಕರ್ನಾಟಕದ ಸಂಸ್ಕೃತಿ
ಕ್ರೇಜಿ ಸ್ಟಾರ್ (ಚಲನಚಿತ್ರ)

***ಕ್ರೇಜಿ ಸ್ಟಾರ್***  2014 ರ ಭಾರತೀಯ ಕನ್ನಡ ಭಾಷೆಯ ರೋಮ್ಯಾಂಟಿಕ್ ಥ್ರಿಲ್ಲರ್ ಚಲನಚಿತ್ರವಾಗಿದ್ದು, ವಿ. ರವಿಚಂದ್ರನ್ ಅವರು ನಿರ್ದೇಶಿಸಿದ್ದಾರೆ, ಸಂಕಲನ ಮಾಡಿದ್ದಾರೆ ಮತ್ತು ಸಂಗೀತ ಸಂಯೋಜಿಸಿದ್ದಾರೆ ಮತ್ತು ಅವರ ಹೋಮ್ ಸ್ಟುಡಿಯೋ ಈಶ್ವರಿ ಡ್ರೀಮ್ಸ್ ಇದನ್ನು ನಿರ್ಮಿಸಿದೆ. ಪ್ರಮುಖ ಪಾತ್ರದಲ್ಲಿ ಅವರಷ್ಟೇ ಅಲ್ಲದೆ, ಪ್ರಿಯಾಂಕಾ ಉಪೇಂದ್ರ, ಪ್ರಕಾಶ್ ರೈ, ಭಾವನಾ ರಾವ್, ರಘು ರಾಮ್, ನವೀನ್ ಕೃಷ್ಣ, ಅಕುಲ್ ಬಾಲಾಜಿ, ನೀತು, ರವಿಶಂಕರ್ ಗೌಡ ಮುಂತಾದವರು ಪ್ರಮುಖ ಪಾತ್ರಗಳಲ್ಲಿದ್ದಾರೆ.  ಚಿತ್ರವು ಅದರ ನಿರೂಪಣೆಯನ್ನು ಹೈಪರ್‌ಲಿಂಕ್ ರೂಪದಲ್ಲಿ ಹೊಂದಿದೆ. ಚಿತ್ರವು 14 ಫೆಬ್ರವರಿ 2014 ಪ್ರೇಮಿಗಳ ದಿನದಂದು ಬಿಡುಗಡೆಯಾಯಿತು  

ಈ ಚಿತ್ರವು ರಾಜೇಶ್ ಪಿಳ್ಳೈ ನಿರ್ದೇಶಿಸಿದ ಮಲಯಾಳಂ ಚಲನಚಿತ್ರ *ಟ್ರಾಫಿಕ್* (2011) ನ ರೀಮೇಕ್ ಆಗಿದ್ದು, ಇದು ಮಲಯಾಳಂ ಚಲನಚಿತ್ರೋದ್ಯಮಕ್ಕೆ ಗೇಮ್ ಚೇಂಜರ್ ಆಗಿತ್ತು.

## ಪಾತ್ರವರ್ಗ 
* ರವಿಯಾಗಿ ವಿ.ರವಿಚಂದ್ರನ್
* ರವಿ ಪತ್ನಿಯಾಗಿ ಪ್ರಿಯಾಂಕಾ ಉಪೇಂದ್ರ
* ಭಾವನಾ ರಾವ್
* ವಿಕ್ರಮ್ ರವಿಚಂದ್ರನ್
* ಪ್ರಕಾಶ್ ರೈ
* ರಘು ರಾಮ್
* ಅಕುಲ್ ಬಾಲಾಜಿ
* ದಿಲೀಪ್ ರಾಜ್
* ನವೀನ್ ಕೃಷ್ಣ
* ಅವಿನಾಶ್
* ರಂಗಾಯಣ ರಘು
* ರವಿಶಂಕರ್ ಗೌಡ
* ನೀತೂ
* ಮಿಮಿಕ್ರಿ ದಯಾನಂದ
* ಡಿಂಗ್ರಿ ನಾಗರಾಜ್
* ಯುವ ಪಾತ್ರದಲ್ಲಿ ಸೂರ್ಯ
* ರಮೇಶ್ ಅರವಿಂದ್... ಅತಿಥಿ ಪಾತ್ರ

## ಧ್ವನಿಮುದ್ರಿಕೆ 
ವಿ.ರವಿಚಂದ್ರನ್ ಸಂಗೀತ ಸಂಯೋಜನೆ ಮಾಡಿದ್ದಾರೆ. ಸಾಹಿತ್ಯವನ್ನು ಸ್ವತಃ ಮತ್ತು ಹಂಸಲೇಖ ಬರೆದಿದ್ದಾರೆ.

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* ಚಲನಚಿತ್ರ ವಿಮರ್ಶೆ
* ಇಂಡಿಯಾಗ್ಲಿಟ್ಜ್ ವಿಮರ್ಶೆ 

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೪ ಕನ್ನಡಚಿತ್ರಗಳು
ಗೌಂಡರ್

**ಗೌಂಡರ್** ಎಂಬುದು ಭಾರತದ ತಮಿಳುನಾಡಿನ ವಿವಿಧ ಸಮುದಾಯಗಳಿಂದ ಬಳಸಲಾಗುವ ಶೀರ್ಷಿಕೆಯಾಗಿದೆ.  ಇದು ಕೊಂಗು ವೆಲ್ಲಲರ್, **ಕುರುಂಬ**, ಒಕ್ಕಲಿಗ,  **ವನ್ನಿಯಾರ್**,  **ವೆಟ್ಟುವರ್ಸ್** ಮತ್ತು ಉರಾಲಿಗಳಂತಹ ಸಮುದಾಯಗಳನ್ನು ಉಲ್ಲೇಖಿಸಬಹುದು. 

ತಮಿಳುನಾಡು ರಾಜ್ಯದ ಕೊಂಗು ನಾಡಿನ ಪ್ರದೇಶದ ಕೊಂಗು ವೆಳ್ಳಲಾರ್ ಸಮುದಾಯ ಜನರು  ಈ ಹೆಸರುವಾಚಿಕೆ ಬಳುಸತ್ತಿದ್ದಾರೆ. 

ತಮಿಳುನಾಡಿನಲ್ಲಿ **ವನ್ನಿಯಾರ್**,  ಉತ್ತರ ಪ್ರದೇಶದಲ್ಲಿ, ತಮಿಳುನಾಡಿನ ವೆಲ್ಲೂರ್, **ತಿರುಪತ್ತೂರು**, **ರಾಣಿ ಪೇಟ್**, **ವಿಲ್ಲುಪುರಮ್**,**ಕಲ್ಲಕುರ್ಚಿ**, ಸೇಲಂ, ಮತ್ತು ಧರ್ಮಪುರಿ ಜಿಲ್ಲೆಗಳ '*ನಾಮಕಲ್*, ಮತ್ತು ಪಾಶ್ಚಾತ್ಯ ಜಿಲ್ಲೆಗಳ ತಮಿಳುನಾಡು, ಸಮುದಾಯಗಳ ಕೊಂಗು ವೆಳ್ಳಲಾರ್ ಮತ್ತು **ವೆಟ್ಟುವರ್** ಈ ಹೆಸರುವಾಚಿಕೆಯನ್ನು ಬಳಸುತ್ತಿದ್ದಾರೆ.

## ವ್ಯುತ್ಪತ್ತಿ 
ಇದಕ್ಕೆ ಹಲವಾರು ವ್ಯುತ್ಪತ್ತಿಗಳಿವೆ. ಒಂದು ಸಿದ್ಧಾಂತವು ಇದನ್ನು ತಮಿಳು ಪದ ***ಕಾಮಿಂದನ್‌**ನಿಂದ ಪಡೆದಿದೆ*, ಇದರರ್ಥ "**ದೇಶದ ಉದಾತ್ತ ರಕ್ಷಕ**", ನಂತರ ಇದನ್ನು *ಕವುಂಡನ್* ಅಥವಾ ಗೌಂಡರ್ ಎಂದು ಮಾರ್ಪಡಿಸಲಾಗಿದೆ ಎಮದು ಹೇಳುತ್ತದೆ. 

**ಎಸ್.ಎನ್ ಸದಾಶಿವಂ** ಅವರ ಪ್ರಕಾರ, ತಮಿಳು ಕೌದನ್ಸ್ ಅಥವಾ ಗೌಡನ್ಸ್, ಕವಲೊಡೆಯಿತು ಹಾಗೂ ಒಕ್ಕಲಿಗ ಮತ್ತು ಕುರುಬ ಎರಡೂ ಒಂದು ಸಾಮಾನ್ಯ ಮೂಲವನ್ನು ಹೊಂದಿರಬಹುದು ಎಂಬ ಅಭಿಪ್ರಾಯವಿದೆ. 

## ಇತಿಹಾಸ 
ಬ್ರಿಟಿಷ್ ರಾಜ್ ಯುಗದ ಕೆಲವು ಗೌಂಡರ್ ಜನರು ವಲಸೆ ಹೋಗಿ ಮಲಯನ್ ರಬ್ಬರ್ ತೋಟಗಳ ಕೂಲಿಗಳಾಗಿ ಕಾರ್ಯ ನಿರ್ವಹಿಸಿದರು. 

## ಉಲ್ಲೇಖಗಳು 
 

ವರ್ಗ:ತಮಿಳು ಸಮಾಜ
ಕಂಪಿಲಿ ಸಾಮ್ರಾಜ್ಯ

thumb|ಕಂಪ್ಲಿ ಸಾಮ್ರಾಜ್ಯದ ನಕ್ಷೆ
right|thumb|ಹಂಪಿಯ ಹೇಮಕೂಟ ಬೆಟ್ಟದ ಮೇಲಿನ ಶಿವ ದೇವಾಲಯವನ್ನು ಕಂಪ್ಲಿ ಸಾಮ್ರಾಜ್ಯದ ದೊರೆ ಕಂಪ್ಲಿ ರಾಯನು ನಿರ್ಮಿಸಿದನು.
**ಕಂಪ್ಲಿ ಸಾಮ್ರಾಜ್ಯವು** ಡೆಕ್ಕನ್ ಪ್ರದೇಶದಲ್ಲಿ ೧೪ ನೇ ಶತಮಾನದ ಆರಂಭದಲ್ಲಿ ಒಂದು ಅಲ್ಪಾವಧಿಯ ಹಿಂದೂ ಸಾಮ್ರಾಜ್ಯವಾಗಿತ್ತು., ಇದು ದೆಹಲಿ ಸುಲ್ತಾನರ ಸೈನ್ಯಗಳ ಧಾಳಿಯಲ್ಲಿ ಉಂಟಾದ ಸೋಲಿನ ನಂತರ ಮತ್ತು ಇಸವಿ ೧೩೨೭/೨೮ ರಲ್ಲಿ ಒಂದು ನಿರ್ದಿಷ್ಟ ಸೋಲನ್ನು ಎದುರಿಸಿದಾಗ ಜೌಹರ್ (ಸಾಮೂಹಿಕ ಆತ್ಮಹತ್ಯೆ) ನಂತರ ಕೊನೆಗೊಂಡಿತು. ಕೆಲವು ಐತಿಹಾಸಿಕ ಖಾತೆಗಳಲ್ಲಿ ಕಂಪ್ಲಿ ಸಾಮ್ರಾಜ್ಯವನ್ನು ಬಸ್ನಾಗ ಸಾಮ್ರಾಜ್ಯ ಎಂದು ಕರೆಯಲಾಗುತ್ತದೆ ಮತ್ತು ಇದು ನಂತರ ಹಿಂದೂ ವಿಜಯನಗರ ಸಾಮ್ರಾಜ್ಯ ಸ್ಥಾಪನೆಗೆ ಮೂಲ ಕಾರಣವಾಯಿತು.

## ಇತಿಹಾಸ 
ಈ ಸಾಮ್ರಾಜ್ಯದ ಸ್ಥಾಪಕ ಹೊಯ್ಸಳ ಸೈನ್ಯದ ದಂಡನಾಯಕ ಸಿಂಗೇಯ ನಾಯಕ-೩ (ಕ್ರಿ.ಶ.೧೨೮೦-೧೩೦೦).  ಇವನು ದೆಹಲಿ ಸುಲ್ತಾನರ ಮುಸ್ಲಿಂ ಪಡೆಗಳು ೧೨೯೪ನೇ ಇಸವಿಯಲ್ಲಿ ದೇವಗಿರಿಯ ಸೆಯುನಾ ಯಾದವರ ಪ್ರದೇಶಗಳನ್ನು ಸೋಲಿಸಿ ವಶಪಡಿಸಿಕೊಂಡ ನಂತರ ಸ್ವತಂತ್ರನಾದನು. ೧೩೦೦ರಲ್ಲಿ ಅವನ ಮಗ ಕಂಪಿಲಿದೇವನು ಉತ್ತರಾಧಿಕಾರಿಯಾದನು. ಅವನು ದೆಹಲಿ ಸುಲ್ತಾನರೊಂದಿಗೆ ರಾಜ್ಯದ ಗಡಿಕುರಿತು ವಿವಾದದಲ್ಲಿದ್ದನು. ಕಂಪಿಲಿ ಸಾಮ್ರಾಜ್ಯವು ಅಂತಿಮವಾಗಿ ೧೩೨೭/೨೮ರಲ್ಲಿ ದೆಹಲಿಯ ಸುಲ್ತಾನ ಮುಹಮ್ಮದ್ ಬಿನ್ ತುಘಲಕ್ ನ ಪಡೆಗಳಿಂದ ಉತ್ತರ ದಿಕ್ಕಿನಲ್ಲಾದ ಆಕ್ರಮಣಕ್ಕೆ ಕುಸಿಯಿತು. ಕಂಪಿಲಿ ಸಾಮ್ರಾಜ್ಯದ ಅವಶೇಷಗಳಿಂದ,  ಇಸವಿ ೧೩೩೬ರಲ್ಲಿ ವಿಜಯನಗರ ಸಾಮ್ರಾಜ್ಯವು ಉದಯಿಸಿತು ಮತ್ತು ೨೦೦ ವರ್ಷಗಳ ಕಾಲ ದಕ್ಷಿಣ ಭಾರತವನ್ನು ಆಳಿದ ಭಾರತದ ಪ್ರಸಿದ್ಧ ಸಾಮ್ರಾಜ್ಯಗಳಲ್ಲಿ ಒಂದಾಗಿ ಬೆಳೆಯಿತು.

ಚಿತ್ರ:Old Kannada inscription (1326 AD) of Kampili Raya in Shiva temple on Hemakuta hill in Hampi.JPG|ಕಂಪಿಲಿ ಸಾಮ್ರಾಜ್ಯದ ರಾಜ ಕಂಪಿಲಿ ರಾಯನ ಹಳೆಯ ಕನ್ನಡ ಶಾಸನ (ಕ್ರಿ.ಶ. ೧೩೨೬), ಹಂಪಿಯ ಹೇಮಕೂಟ ಬೆಟ್ಟದ ಮೇಲೆ ಅವನು ನಿರ್ಮಿಸಿದ ಶಿವ ದೇವಾಲಯದ ಮಂಟಪದಲ್ಲಿದೆ.
ಚಿತ್ರ:Old Kannada inscription (1326 AD) of Kampili Raya on rock face of Hemakuta hill in Hampi.JPG|ಹಂಪಿಯ ಹೇಮಕೂಟ ಬೆಟ್ಟದ ಬಂಡೆಯ ಮೇಲೆ ಕಂಪಿಲಿ ಸಾಮ್ರಾಜ್ಯದ ರಾಜ ಕಂಪಿಲಿ ರಾಯನ ಹಳೆಯ ಕನ್ನಡ ಶಾಸನ (ಕ್ರಿ.ಶ. ೧೩೨೬).
ಚಿತ್ರ:Old Kannada inscription (1309 A.D.) of Kampili Raya on rockface of Hemakuta hill in Hampi.JPG|ಹಂಪಿಯ ಹೇಮಕೂಟ ಬೆಟ್ಟದ ಬಂಡೆಯ ಮೇಲೆ ಕಂಪಿಲಿ ಸಾಮ್ರಾಜ್ಯದ ರಾಜ ಕಂಪಿಲಿ ರಾಯನ ಕ್ರಿ.ಶ ೧೩೦೯ ರ ಹಳೆಯ ಕನ್ನಡ ಶಾಸನ.

## ಇದನ್ನೂ ಸಹ ನೋಡಿ 
* ಕುಮಾರರಾಮ

## ಉಲ್ಲೇಖಗಳು 

ವರ್ಗ:ಕರ್ನಾಟಕದ ಇತಿಹಾಸ
ಬಾಳಿಗಾ

**ಬಾಳಿಗಾ** ಎಂಬುದು ಗೋವಾ, ಕರಾವಳಿ ಕರ್ನಾಟಕ ಮತ್ತು ಭಾರತದ ಮಹಾರಾಷ್ಟ್ರದ ಕೆಲವು ಭಾಗಗಳಿಂದ ಕೊಂಕಣಿ ಬ್ರಾಹ್ಮಣ ಉಪನಾಮವಾಗಿದೆ. ಇದು ಗೌಡ್ ಸಾರಸ್ವತ ಬ್ರಾಹ್ಮಣ ಸಮುದಾಯದ ಹಿಂದೂಗಳಲ್ಲಿ ಕಂಡುಬರುತ್ತದೆ.

## ಇತಿಹಾಸ 
**ಬಾಳಿಗಾ** ಉಪನಾಮವನ್ನು ಗೌಡ್ ಸಾರಸ್ವತ ಬ್ರಾಹ್ಮಣ ಸಮುದಾಯದ ಕುಟುಂಬಗಳು ಬಳಸುತ್ತಾರೆ. **ಬಾಳಿಗಾ** ಎಂಬುದು ಉಪನಾಮದ ಲಿಖಿತ ರೂಪವಾಗಿದೆ, ಆದರೆ ಮಾತನಾಡುವ ಭಾಷೆಯಲ್ಲಿ ಇದನ್ನು '''*ಬೇಲ್* ಅಥವಾ *ಬಾಲ್ಲೋ*** ಎಂದು ಬಳಸಲಾಗುತ್ತದೆ.

೧೬೩೭ ರಲ್ಲಿ, ಕೆನರಾ ಕರಾವಳಿಯಲ್ಲಿರುವ ಬಸ್ರೂರ್ (ಪೋರ್ಚುಗೀಸ್ ದಾಖಲೆಗಳಲ್ಲಿ ಬಾರ್ಸಿಲೋರ್) ಪ್ರವರ್ಧಮಾನಕ್ಕೆ ಬಂದ ಅಕ್ಕಿ ಬಂದರಿನಲ್ಲಿ, ವ್ಯಾಪಾರಿಗಳ ಗುಂಪು ಗೋವಾದ ಪೋರ್ಚುಗೀಸ್ ವೈಸರಾಯ್ ಗೆ ಸ್ಥಳೀಯ ಪೋರ್ಚುಗೀಸ್ ಅಧಿಕಾರಿಗಳ ದೌರ್ಜನ್ಯದ ಬಗ್ಗೆ ತಮ್ಮ ಅಸಮಾಧಾನವನ್ನು ಪತ್ರದ ಮೂಲಕ ವ್ಯಕ್ತಪಡಿಸಿದರು. ಸಮಸ್ಯೆಗಳು ಮುಂದುವರಿದರೆ ತಮ್ಮ ಹಣದೊಂದಿಗೆ ಬಂದರು ನಗರವನ್ನು ತೊರೆಯುವುದಾಗಿಯೂ ಪತ್ರದಲ್ಲಿ ತಿಳಿಸಲಾಗಿದೆ. ಈ ಪತ್ರಕ್ಕೆ ಇತರ ಸಾರಸ್ವತರು ಮತ್ತು ಜೈನ ವ್ಯಾಪಾರಿಗಳಲ್ಲಿ **ನಾರಾಯಣ ಬಲ್ಲೊ, ಶಿವ ಬಲ್ಲೊ ಮತ್ತು ದಾಮೊ ಬಲ್ಲೊ** ಸಹಿ ಹಾಕಿದ್ದಾರೆ.

ಮತ್ತೊಂದು ಗಮನಾರ್ಹ ಉಲ್ಲೇಖವೆಂದರೆ **ಗಣಪತಿ ರಾವ್ ಐಗಳ್'* ಅವರು ಬರೆದ *ದಿ **ಏನ್ಷಿಯಂಟ್ ಹಿಸ್ಟರಿ ಆಫ್ ಸೌತ್*** **ಕೆನರಾ**ದಲ್ಲಿ, ಇದು ಬಂಟ್ವಾಳದ ಇತರ ಒಂಬತ್ತು ಸಮಸ್ತರ (ಕುಲೀನರು) ಪೈಕಿ ಒಬ್ಬ ಡಮರ್ಸ ಬಾಲೆಯನ್ನು ಉಲ್ಲೇಖಿಸುತ್ತದೆ, **ಮಂಜೇಶ್ವರ**ದ ಶ್ರೀ ಭದ್ರ ನರಸಿಂಹ ದೇವಸ್ಥಾನಕ್ಕೆ ಅರ್ಪಿಸುವ ತಾಮ್ರದ ಶಾಸನಕ್ಕೆ ಸಹಿ ಹಾಕಿದೆ. ಈ ಶಾಸನವನ್ನು ಕ್ರಿ.ಶ ೧೭೪೭ ರಲ್ಲಿ ರಚಿಸಲಾಗಿದೆ 

ಇಂದು, ಉಪನಾಮ *ಬೇಲ್* ಮತ್ತು ಅವರ ಬಳಸುವ ಗೋವಾ ಕುಟುಂಬಗಳು ಇವೆ ಗೋತ್ರ ಮತ್ತು ಕುಲದೇವರನ್ನು,ಮಂಜೇಶ್ವರ ಬಾಳಿಗರಿಗೆ ಹೊಂದಿಕೆಯಾಯಿತು. ಆ ಕೊಂಕಣಿ ಭಾಷೆಯಲ್ಲಿ ಬಳಕೆಯಲ್ಲಿರುವ ಬಾಳಿಗಾ ಎಂಬ ಉಪನಾಮದ ನಿಜವಾದ ರೂಪವು *'*ಬಾಲೆ* ಅಥವಾ *ಬಳ್ಳೋ*'* *ಆಗಿರುವುದರಿಂದ*.

ಕೆಲವು ಇತಿಹಾಸಕಾರರು ಹೇಳುವಂತೆ ಈಟಿಗಳನ್ನು ಹಿಡಿಯುವ ಕಾಲಾಳುಗಳು ಮತ್ತು ಶಸ್ತ್ರಾಸ್ತ್ರ ವಿನ್ಯಾಸವನ್ನು *ಬಲ್ಲೆ* (ಏಕವಚನಕ್ಕಾಗಿ *ಬಲ್ಲೊ* *, ಬಹುವಚನಕ್ಕಾಗಿ'' ಬಲ್ಲೆ) ಎಂದು ಕರೆಯುತ್ತಾರೆ. ಯೋಧ ಬಲ್ಲೊ (ಬಾಳಿಗಾ) ನಾಯಕ್ (ಮುಖ್ಯಸ್ಥ) ನೇತೃತ್ವದಲ್ಲಿದ್ದನು. ಬದುಕುಳಿಯಲು ಪ್ರತಿ ಕುಟುಂಬದ ದೈನಂದಿನ ಅವಶ್ಯಕತೆಗಳು, ಪ್ರಸ್ತುತಿಗಳು ಇತ್ಯಾದಿಗಳು ಬಲ್ಲೊ ಅವರ ಜವಾಬ್ದಾರಿಯಾಗಿದೆ.

ಈಗಿನ ಬಂಟ್ವಾಳದಲ್ಲಿ ನೆಲೆಸಿರುವ ಬಾಳಿಗರ ಬಣವನ್ನು, ಬಂಟ್ವಾಳ ಬಾಳಿಗರು ಎಂದು ಕರೆಯುತ್ತಾರೆ, ಕೆಲವರು ಹೆಗ್ಡೆ ಕುಟುಂಬದಿಂದ ಬಂದವರು ಎಂದು ಹೇಳುತ್ತಾರೆ. ಪ್ರಾಸಂಗಿಕವಾಗಿ, ಹೆಗ್ಡೆ ಕುಟುಂಬವು ಅದೇ ಗೋತ್ರ (ಕಶ್ಯಪ್) ಮತ್ತು ಕುಲದೇವತೆ (**ಆರ್ಯದುರ್ಗ-ದಾಮೋದರ್**) ಅನ್ನು ಸಹ ಹೊಂದಿದೆ.

## ಗಮನಾರ್ಹ ಜನರು 
**ಕೆಳಗಿನವು ಬಾಳಿಗಾ ಎಂಬ** ಕೊನೆಯ ಹೆಸರಿನೊಂದಿಗೆ ಗಮನಾರ್ಹ ವ್ಯಕ್ತಿಗಳ ಪಟ್ಟಿಯಾಗಿದೆ.
* ಎ.ವಿ ಬಾಳಿಗಾ ಎಫ್.ಆರ್.ಸಿ.ಎಸ್ (೧೯೦೪-೧೯೬೪), ಒಬ್ಬ ವೈದ್ಯ ಮತ್ತು ಶಿಕ್ಷಣತಜ್ಞ
* ಬಿ. ಜಯಂತ್ ಬಾಳಿಗಾ, ಭಾರತೀಯ ಎಲೆಕ್ಟ್ರಿಕಲ್ ಇಂಜಿನಿಯರ್
* ಬಂಟ್ವಾಳ ವೈಕುಂಠ ಬಾಳಿಗಾ (೧೮೯೫–೧೯೬೮), ವಕೀಲ
* ಆರ್‌ಕೆ ಬಾಳಿಗಾ (೧೯೨೯–೧೯೮೮), ಬೆಂಗಳೂರಿನ ಎಲೆಕ್ಟ್ರಾನಿಕ್ಸ್ ಸಿಟಿಯ ಪಿತಾಮಹ ಎಂದು ಕರೆಯುತ್ತಾರೆ.
* ರಾಗವೇಂದ್ರ ಆರ್. ಬಾಳಿಗಾ, ವೈದ್ಯಕೀಯ ಪ್ರಾಧ್ಯಾಪಕರು 

## ಉಲ್ಲೇಖಗಳು 
ವರ್ಗ:ಕರ್ನಾಟಕ
ಚಂದ್ರಲೇಖ (ಚಲನಚಿತ್ರ)

***ಚಂದ್ರಲೇಖ*** 2014 ರ ಕನ್ನಡ ಭಾಷೆಯ ಹಾರರ್ ಹಾಸ್ಯ ಚಲನಚಿತ್ರವಾಗಿದ್ದು, ಓಂ ಪ್ರಕಾಶ್ ರಾವ್ ಅವರ ನಿರ್ದೇಶನವಿದೆ ಚಿರಂಜೀವಿ ಸರ್ಜಾ ಮತ್ತು ಶಾನ್ವಿ ನಟಿಸಿದ್ದಾರೆ, ಆದರೆ ಚಿತ್ರದಲ್ಲಿ ಸಾಧು ಕೋಕಿಲಾ ಪೋಷಕ ಪಾತ್ರವನ್ನು ನಿರ್ವಹಿಸಿದ್ದಾರೆ. ಈ ಚಿತ್ರವು ತೆಲುಗು ಚಿತ್ರ *ಪ್ರೇಮ ಕಥಾ ಚಿತ್ರಮ್* (2013) ನ ರಿಮೇಕ್ ಆಗಿದೆ ಮತ್ತು ಧನಾತ್ಮಕ ವಿಮರ್ಶೆಗಳೊಂದಿಗೆ ಬಿಡುಗಡೆಯಾಗಿದೆ   

## ಕಥಾವಸ್ತು 
ಒಂದು ರೆಸಾರ್ಟ್‌ನಲ್ಲಿ ವಾಸಿಸುವ ಜನರು ತಮ್ಮ ಸುತ್ತಲೂ ಭಯಾನಕ ಘಟನೆಗಳನ್ನು ನೋಡುತ್ತಾರೆ. ಹಲವಾರು ಜನರು ದೂರದ ರೆಸಾರ್ಟ್‌ನಲ್ಲಿ ಆತ್ಮಹತ್ಯೆ ಮಾಡಿಕೊಳ್ಳಲು ನಿರ್ಧರಿಸಿರುತ್ತಾರೆ. ಈ ಚಿತ್ರವು ತೆಲುಗು ಚಿತ್ರ ಪ್ರೇಮ ಕಥಾ ಚಿತ್ರಮ್ (2013) ನ ರಿಮೇಕ್ ಆಗಿದೆ.

## ಪಾತ್ರವರ್ಗ 
* ಚಂದು ಪಾತ್ರದಲ್ಲಿ ಚಿರಂಜೀವಿ ಸರ್ಜಾ
* ಐಶ್ವರ್ಯ ಪಾತ್ರದಲ್ಲಿ ಶಾನ್ವಿ ಶ್ರೀವಾಸ್ತವ್
* ಸಾಧು ಕೋಕಿಲ
* ನಾಗಶೇಖರ್
* ಅಭಿಷೇಕ್ ಪ್ರಸಾದ್
* ಪ್ರಶಾಂತ್ ಸಿದ್ದಿ
* ಹರಿದಾಸ್ ರೆಸಾರ್ಟ್ ವಾಚ್‌ಮ್ಯಾನ್ ಆಗಿ
* ಅನಂತ ವೇಲು
* ತುಮಕೂರು ಮೋಹನ್
* ಓಂಪ್ರಕಾಶ್ ರಾವ್

## ಧ್ವನಿಮುದ್ರಿಕೆ 
ಜೆಬಿ ಸಂಗೀತ ಸಂಯೋಜಿಸಿದ್ದು ಆದಿತ್ಯ ಮ್ಯೂಸಿಕ್ ಬಿಡುಗಡೆ ಮಾಡಿದೆ.

## ಉಲ್ಲೇಖಗಳು 
* 
* Oneindia ನಲ್ಲಿ ಚಂದ್ರಲೇಖಾ 

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೪ ಕನ್ನಡಚಿತ್ರಗಳು
ಪುಂಗಿದಾಸ (ಚಲನಚಿತ್ರ)

***ಪುಂಗಿ ದಾಸ*** MS ಶ್ರೀನಾಥ್ ನಿರ್ದೇಶಿಸಿದ 2014 ರ  ಕನ್ನಡ ಹಾಸ್ಯ ಚಲನಚಿತ್ರವಾಗಿದೆ. ಪುಂಗಿ ದಾಸ ತನ್ನ ಅಜ್ಜ ಕೋಮಾಕ್ಕೆ ಹೋದ ನಂತರ ತನ್ನ ಅಜ್ಜ ವಿವಿಧ ಜನರಿಗೆ ಕೊಟ್ಟ ಹಣವನ್ನು ಹೇಗೆ ಮರುಪಡೆಯಲು ಪ್ರಯತ್ನಿಸುತ್ತಾನೆ ಎಂಬುದರ ಕುರಿತು ಇದು ಹಾಸ್ಯಮಯವಾಗಿದೆ.   

## ಪಾತ್ರವರ್ಗ 
* ರಾಮದಾಸನಾಗಿ ಕೋಮಲ್ ಕುಮಾರ್
* ನಂದಿನಿ ಪಾತ್ರದಲ್ಲಿ ಅಸ್ಮಾ
* ಗಾಯತ್ರಿ ದೇವಿ ಪಾತ್ರದಲ್ಲಿ ಸಾಹುಕಾರ್ ಜಾನಕಿ
* ದೇವದಾಸರ ಮೊದಲ ಪತ್ನಿಯ ಹಿರಿಯ ಮಗನಾಗಿ ಬಿ.ಸಿ.ಪಾಟೀಲ
* ದೇವದಾಸನಾಗಿ ಆರ್.ಎನ್.ಸುದರ್ಶನ್
* ರಾಮದಾಸರ ಚಿಕ್ಕಪ್ಪನಾಗಿ ತಬಲಾ ನಾಣಿ
* ರಾಜೇಂದ್ರ ಕಾರಂತರು ಕಾಳಿದಾಸನಾಗಿ
* ಕಾಳಿದಾಸನ ತಾಯಿಯಾಗಿ ಪದ್ಮಜಾ ರಾವ್
* ದೇವದಾಸರ ಮೊದಲ ಹೆಂಡತಿಯ ಕಿರಿಯ ಮಗ ಆಸಿಫ್
* ಬುಲೆಟ್ ಪ್ರಕಾಶ್
* ರಾಮದಾಸರ ಗೆಳೆಯನಾಗಿ ಕುರಿ ಪ್ರತಾಪ್
* ಹೊನ್ನವಳ್ಳಿ ಕೃಷ್ಣ
* ರಾಮದಾಸರ ಗೆಳೆಯನಾಗಿ ಚಿಕ್ಕಣ್ಣ
* ಎಂ ಎಸ್ ಉಮೇಶ್
* ರಾಕ್‌ಲೈನ್ ಸುಧಾಕರ್
* ಮುಖ್ಯಮಂತ್ರಿ ಚಂದ್ರು ನ್ಯಾಯಾಧೀಶರು ಮತ್ತು ಕಾಳಿದಾಸನ ಆಪ್ತರು
* ಎಚ್.ಜಿ.ದತ್ತಾತ್ರೇಯ ದೇವದಾಸ ಅವರ ಆಪ್ತರು
* ಅಕ್ಕಿ ಚನ್ನಬಸಪ್ಪ

## ಉಲ್ಲೇಖಗಳು 
ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೪ ಕನ್ನಡಚಿತ್ರಗಳು
ಸವಾರಿ 2 (ಚಲನಚಿತ್ರ)

***ಸವಾರಿ 2*** ( Kannada   ) 2014 ರ  ಕನ್ನಡ ಭಾಷೆಯ ರೋಮ್ಯಾಂಟಿಕ್ ನಾಟಕ ಚಲನಚಿತ್ರವಾಗಿದ್ದು, ಜಾಕೋಬ್ ವರ್ಗೀಸ್ ನಿರ್ಮಿಸಿ ನಿರ್ದೇಶಿಸಿದ್ದಾರೆ.       ಇದು 2009 ರ ಸವಾರಿ ಚಿತ್ರದ ಮುಂದುವರಿದ ಭಾಗವಾಗಿದೆ.

## ಕಥಾವಸ್ತು 
ಈ ಸಿನಿಮಾ ನಿಧಿ ಹುಡುಕಾಟದ ಕುರಿತಾಗಿದೆ. ಒಬ್ಬ ಪತ್ರಕರ್ತ ಹಣದ ಮನಸ್ಸಿನ ವ್ಯಕ್ತಿ, ಎದುರಾಳಿಯೊಂದಿಗೆ ಪ್ರಯಾಣಕ್ಕೆ ಹೊರಡುತ್ತಾರೆ.

## ಪಾತ್ರವರ್ಗ 
* ಶ್ರೀನಗರ ಕಿಟ್ಟಿ
* ಶ್ರುತಿ ಹರಿಹರನ್
* ಕರಣ್ ರಾವ್
* ಅಬ್ಬಾಸ್
* ಗಿರೀಶ್ ಕಾರ್ನಾಡ್
* ಚಿಕ್ಕಣ್ಣ
* ಸಾಧು ಕೋಕಿಲ
* ಮಧುರಿಮಾ
* ವೈಜನಾಥ ಬಿರಾದಾರ್
* ಚಿಕ್ಕಣ್ಣ
* ಸಿಹಿ ಕಹಿ ಚಂದ್ರು
* ನೀನಾಸಂ ಅಶ್ವಥ್
* ದೊಡ್ಡಣ್ಣ
* ಬಿ.ಜಯಮ್ಮ
* ಮೈಕೆಲ್ ಮಧು
* ಓಂಪ್ರಕಾಶ್ ರಾವ್
* ಕಡ್ಡಿಪುಡಿ ಚಂದ್ರು
* ಅವಿನಾಶ್
* ಕೆ ಎಸ್ ರವೀಂದ್ರನಾಥ್
* ಸತೀಶ್ ಕುಮಾರ್
* ಜೀವಾ
* ಎಚ್.ಜಿ.ದತ್ತಾತ್ರೇಯ
* ಶರತ್ ಲೋಹಿತಾಶ್ವ
* ಮುಖ್ಯಮಂತ್ರಿ ಚಂದ್ರು

## ಧ್ವನಿಮುದ್ರಿಕೆ 
## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 
* *ಫಿಲ್ಮ್‌ಬೀಟ್‌ನಲ್ಲಿ ಸವಾರಿ 2*

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೪ ಕನ್ನಡಚಿತ್ರಗಳು
ಹರ (ಚಲನಚಿತ್ರ)

***ಹರ*** 2014 ರ ಕನ್ನಡ  ಚಲನಚಿತ್ರವಾಗಿದ್ದು, ಇದನ್ನು ದೇವರಾಜ್ ಪಾಲನ್ ನಿರ್ದೇಶಿಸಿದ್ದಾರೆ, ನಟರಾದ ವಸಂತ್ ಮತ್ತು ಪ್ರಜ್ಞಾ ನಾಯಕರಾಗಿ ನಟಿಸಿದ್ದಾರೆ. ಇದು 2006 ರ ತೆಲುಗು ಚಲನಚಿತ್ರ *ಚಿನ್ನೊಡು* ಚಿತ್ರದ ರೀಮೇಕ್ ಆಗಿದ್ದು, ಅಲ್ಲಿ ನಟರಾದ ಸುಮಂತ್ ಮತ್ತು ಚಾರ್ಮಿ ಕೌರ್ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ಚಿತ್ರದ ಟ್ರೈಲರ್ ಅನ್ನು 13 ಡಿಸೆಂಬರ್ 2013 ರಂದು ಅನಾವರಣಗೊಳಿಸಲಾಯಿತು.

## ಪಾತ್ರವರ್ಗ 
* ವಸಂತ್
* ಪ್ರಜ್ಞಾ
* ಧರ್ಮ
* ಶರಣ್
* ಸಾಧು ಕೋಕಿಲ
* ಟೆನ್ನಿಸ್ ಕೃಷ್ಣ
* ವಿನಯ ಪ್ರಸಾದ್
* ಅವಿನಾಶ್
* ರಾಹುಲ್ ದೇವ್
* ಸತ್ಯಜಿತ್

## ಸಂಗೀತ 
ಚಿತ್ರದ ಹಾಡುಗಳನ್ನು ಜಸ್ಸಿ ಗಿಫ್ಟ್ ಸಂಯೋಜಿಸಿದ್ದಾರೆ ಮತ್ತು ಜಯಂತ್ ಕಾಯ್ಕಿಣಿ, ಕೇಶವಾದಿತ್ಯ ಮತ್ತು ಕವಿರಾಜ್ ಸಾಹಿತ್ಯವನ್ನು ಬರೆದಿದ್ದಾರೆ. ಆಲ್ಬಮ್‌ನ ಆಡಿಯೊ ಬಿಡುಗಡೆಯು 31 ಡಿಸೆಂಬರ್ 2013 ರಂದು ನಡೆಯಿತು.

### ಹಾಡುಗಳ ಪಟ್ಟಿ 
## ಉಲ್ಲೇಖಗಳು 
ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೪ ಕನ್ನಡಚಿತ್ರಗಳು
ದಿಲ್ ರಂಗೀಲಾ (ಚಲನಚಿತ್ರ)

***ದಿಲ್ ರಂಗೀಲಾ*** (ಅಂದರೆ ವರ್ಣಮಯ ಹೃದಯ)  2014 ರ  ಕನ್ನಡ ಭಾಷೆಯ ಪ್ರಣಯ ಹಾಸ್ಯ ಚಲನಚಿತ್ರವಾಗಿದ್ದು, ಪ್ರೀತಂ ಗುಬ್ಬಿ ಅವರ ಚಿತ್ರಕಥೆ ಮತ್ತು ನಿರ್ದೇಶನ ಹೊಂದಿದೆ. ಚಿತ್ರದಲ್ಲಿ ಗಣೇಶ್, ರಚಿತಾ ರಾಮ್ ಮತ್ತು ಪ್ರಿಯಾಂಕಾ ರಾವ್ ನಟಿಸಿದ್ದಾರೆ. ಕೆ.ಮಂಜು ಅವರು ತಮ್ಮ ಪ್ರೊಡಕ್ಷನ್ ಬ್ಯಾನರ್ ಕೆ.ಮಂಜು ಸಿನಿಮಾಸ್ ಅಡಿಯಲ್ಲಿ ಚಿತ್ರವನ್ನು ನಿರ್ಮಿಸಿದ್ದಾರೆ. *ಈ ಚಿತ್ರವು ಅವರ ಹಿಂದಿನ ಚಿತ್ರ ಮಳೆಯಲಿ ಜೊತೆಯಲಿ* (2009) ನಂತರ ಗಣೇಶ್ ಮತ್ತು ಗುಬ್ಬಿ ಒಟ್ಟಿಗೆ ಮರಳುವುದನ್ನು ಸೂಚಿಸುತ್ತದೆ. ಚಿತ್ರದ ಹಿನ್ನೆಲೆ ಸಂಗೀತವನ್ನು ಅರ್ಜುನ್ ಜನ್ಯ ಸಂಯೋಜಿಸಿದ್ದಾರೆ.

7 ಮಾರ್ಚ್ 2014 ರಂದು ಬಿಡುಗಡೆಯಾದ ಈ ಚಲನಚಿತ್ರವನ್ನು ಕರ್ನಾಟಕದಾದ್ಯಂತ ಸುಮಾರು 125 ಚಿತ್ರಮಂದಿರಗಳಲ್ಲಿ ಪ್ರದರ್ಶಿಸಲಾಯಿತು.

## ಕಥಾವಸ್ತು 
ಹೋಟೆಲ್ ಮಾಲೀಕನ (ಅಚ್ಯುತ್ ಕುಮಾರ್ ) ಮಗಳು ಅನುರಾಧ (ಪ್ರಿಯಾಂಕಾ ರಾವ್), ಹೋಟೆಲ್ ಬಾಣಸಿಗ ಪ್ರೀತಮ್ ( ಗಣೇಶ್ ) ನನ್ನು ಪ್ರೀತಿಸುತ್ತಾಳೆ..ಪ್ರೀತಂ  ಗೋವಾಕ್ಕೆ ಭೇಟಿ ನೀಡಿದಾಗ,  ತನ್ನನ್ನು ಮೆಚ್ಚಿಸಿದ ಖುಷಿ (ರಚಿತಾ ರಾಮ್)ಯನ್ನು ಭೇಟಿಯಾಗುತ್ತಾನೆ. ವಿಕ್ಕಿಯೊಂದಿಗಿನ ತನ್ನ ವಿಫಲ ಪ್ರಣಯದಿಂದ ಹೊರಬರಲು ಅವನು ಖುಷಿಗೆ ಸಹಾಯ ಮಾಡುತ್ತಾನೆ. ಮತ್ತೊಂದೆಡೆ, ಅನುರಾಧಾ ಪ್ರೀತಂ ಜೊತೆ ನಿಶ್ಚಿತಾರ್ಥಕ್ಕೆ ತಯಾರಿ ನಡೆಸುತ್ತಿದ್ದಾಳೆ. ನಿಶ್ಚಿತಾರ್ಥದ ದಿನ, ಅನುರಾಧಾಳು  ಪ್ರೀತಮ್ ನ ತಾಯಿಯೊಂದಿಗೆ ಅನುಚಿತವಾಗಿ ವರ್ತಿಸುತ್ತಾಳೆ. ಇದರಿಂದ ಅವನು ಅವಳನ್ನು ಬಿಟ್ಟು ಮತ್ತೆ ಖುಷಿಯ ಬಳಿಗೆ ಬರುತ್ತಾನೆ.  ತನ್ನ ದೂರವಾಗಿದ್ದ ಗೆಳೆಯನೊಂದಿಗೆ ಖುಷಿಯನ್ನು ಅವನುನ ೋಡಿದಾಗ ಕಥೆಯು ಕುತೂಹಲಕಾರಿ ತಿರುವು ಪಡೆಯುತ್ತದೆ. ನಂತರ ಅವನು ಕುಡಿದಯು್ತಾನೆ. *ಅನುರಾಧ ತನ್ನ ಸ್ನೇಹಿತೆ ಖುಷಿಯೊಂದಿಗೆ* ಬೀಚ್‌ಗೆ ಆಗಮಿಸುತ್ತಾಳೆ, ವಿಕ್ಕಿ ತನ್ನ ತಾಯಿಯೊಂದಿಗೆ ತನ್ನ ಮದುವೆಗೆ ಆಹ್ವಾನಿಸಲು ಮಬಂದಿದ್ದನೇಅಹೊರತು  ವಳನ್ನು ಪ್ರಸ್ತಾಪಿಸಲು ಅಲ್ಲ ಎಂದು ಬಹಿರಂಗಪಡಿಸುತ್ತಾಳೆ. ಇಬ್ಬರೂ ಮತ್ತೆ ಒಂದಾಗುತ್ತಾರೆ.

## ಪಾತ್ರವರ್ಗ 
* ಪ್ರೀತಂ ಪಾತ್ರದಲ್ಲಿ ಗಣೇಶ್
* ರಚಿತಾ ರಾಮ್
* ಪ್ರಿಯಾಂಕಾ ರಾವ್
* ರಂಗಾಯಣ ರಘು
* ಅಚ್ಯುತ್ ಕುಮಾರ್
* ಯಮುನಾ ಶ್ರೀನಿಧಿ
* ಜಯಶ್ರೀ

## ನಿರ್ಮಾಣ 
ಬೆಂಗಳೂರಿನ ದೇವಸ್ಥಾನವೊಂದರಲ್ಲಿ ಗಣೇಶ ಚತುರ್ಥಿಯ ಶುಭ ದಿನದಂದು ಚಿತ್ರ, ಅದರ ತಾರಾಗಣ ಮತ್ತು ಸಿಬ್ಬಂದಿಯನ್ನು ಘೋಷಿಸಲಾಯಿತು. ಬೆಂಗಳೂರು, ಮೈಸೂರು ಮತ್ತು ಗೋವಾದಲ್ಲಿ ಚಿತ್ರೀಕರಣ ನಡೆಯಲಿದ್ದು, ವಿದೇಶದಲ್ಲಿ ಹಾಡುಗಳ ಚಿತ್ರೀಕರಣ ನಡೆಯಲಿದೆ ಎಂದು ವರದಿಯಾಯಿತು. ಚಿತ್ರದ ಮೊದಲ ಆಯ್ದ ಭಾಗವನ್ನು  ಜನವರಿ 2014 ರ ಆರಂಭದಲ್ಲಿ ಬಿಡುಗಡೆ ಮಾಡಲಾಯಿತು.

## ಧ್ವನಿಮುದ್ರಿಕೆ 
ಚಿತ್ರದ ಆಡಿಯೋ ಬಿಡುಗಡೆ ಕಾರ್ಯಕ್ರಮವು ಬೆಂಗಳೂರಿನ ಚಾನ್ಸೆರಿ ಪೆವಿಲಿಯನ್‌ನಲ್ಲಿ ನಾಯಕ ನಟ ಗಣೇಶ್ ಮತ್ತು ಅವರ ಪತ್ನಿ ಶಿಲ್ಪಾ ಮತ್ತು ನಾಯಕ ನಟಿಯರು ಸೇರಿದಂತೆ ಹಲವಾರು ಗಣ್ಯರ ಸಮ್ಮುಖದಲ್ಲಿ ನಡೆಯಿತು. ನಟಿಯರಾದ ಅಮೂಲ್ಯ, ಸಂಜನಾ, ನಿರ್ಮಾಪಕ ಕೆ.ಮಂಜು, ಸಂಗೀತ ಸಂಯೋಜಕ ಅರ್ಜುನ್ ಜನ್ಯ ಉಪಸ್ಥಿತರಿದ್ದರು. ಈ ಚಿತ್ರದ ಹಾಡಿನ ಮೂಲಕ ಗಾಯಕ ಅಂಕಿತ್ ತಿವಾರಿ ದಕ್ಷಿಣ ಭಾರತಕ್ಕೆ ಪಾದಾರ್ಪಣೆ ಮಾಡಲಿದ್ದಾರೆ ಎಂದು ಈ ಹಿಂದೆ ವರದಿಯಾಗಿತ್ತು.

### ಹಾಡುಗಳ ಪಟ್ಟಿ  
## ಉಲ್ಲೇಖಗಳು 
ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೪ ಕನ್ನಡಚಿತ್ರಗಳು
ರಂಗನ್ ಸ್ಟೈಲ್ (ಚಲನಚಿತ್ರ)

***ರಂಗನ್ ಸ್ಟೈಲ್*** ಕನ್ನಡದ ರೊಮ್ಯಾಂಟಿಕ್ ಹಾಸ್ಯ ನಾಟಕ ಚಲನಚಿತ್ರವಾಗಿದೆ  ಪ್ರಶಾಂತ್ ಎಸ್ ಬರೆದು ನಿರ್ದೇಶಿಸಿದ್ದಾರೆ, ಇದರಲ್ಲಿ ಪ್ರದೀಪ್ ಮತ್ತು ಕನ್ನಿಕಾ ತಿವಾರಿ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ.  ಈ ಚಿತ್ರದಲ್ಲಿ ಸುದೀಪ್ ಕೂಡ ಪ್ರಮುಖ ಅತಿಥಿ ಪಾತ್ರದಲ್ಲಿ ನಟಿಸಿದ್ದಾರೆ,  ರೇಖಾ ದಾಸ್, ಸಾಧು ಕೋಕಿಲ, ಗುರುಕಿರಣ್, ಶರತ್ ಲೋಹಿತಾಶ್ವ, ತಬಲಾ ನಾಣಿ ಮುಂತಾದವರು ನಟಿಸಿದ್ದಾರೆ.  ಇದು ಆರೆಂಜ್ ಸಿನಿಮಾಸ್ ಬ್ಯಾನರ್ ಅಡಿಯಲ್ಲಿ ಆರೆಂಜ್ ಸಹೋದರರು ನಿರ್ಮಿಸಿದ ಚಿತ್ರ.ವಾಗಿದೆ

## ಪಾತ್ರವರ್ಗ 
* ಪ್ರದೀಪ್
* ಕನಿಕಾ ತಿವಾರಿ
* ಸುದೀಪ್ 
* ಭಾರತಿ ಸಿಂಗ್ 
* ರೇಖಾ ದಾಸ್
* ಸಾಧು ಕೋಕಿಲ
* ಶರತ್ ಲೋಹಿತಾಶ್ವ
* ಗುರುಕಿರಣ್
* ತಬಲಾ ನಾಣಿ

## ಧ್ವನಿಮುದ್ರಿಕೆ 
ಎಲ್ಲಾ ಹಾಡುಗಳಿಗೆ ಗುರುಕಿರಣ್ ಸಂಗೀತ ಸಂಯೋಜಿಸಿದ್ದಾರೆ. ಹಾಡುಗಳಿಗೆ ಗುರುಕಿರಣ್, ಕವಿರಾಜ್, ರವಿ ಮುಂತಾದವರ ಸಾಹಿತ್ಯ ಇದೆ.

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೪ ಕನ್ನಡಚಿತ್ರಗಳು
ಹನ್ನೆರಡು ಕಮಾನುಗಳು

**ಬಾರಾ ಕಮಾನ್** ಭಾರತದ ಕರ್ನಾಟಕದ ಬಿಜಾಪುರದಲ್ಲಿರುವ ಅಲಿ ಆದಿಲ್ ಷಾ II ರ ಅಪೂರ್ಣ ಸಮಾಧಿಯಾಗಿದೆ.

ಆದಿಲ್ ಶಾಹಿ ರಾಜವಂಶದ ಅಲಿ ಆದಿಲ್ ಷಾ ಸಾಟಿಯಿಲ್ಲದ ವಾಸ್ತುಶಿಲ್ಪದ ಗುಣಮಟ್ಟದ ಸಮಾಧಿಯನ್ನು ನಿರ್ಮಿಸಲು ಬಯಸಿದ್ದರು. ಹನ್ನೆರಡು ಕಮಾನುಗಳನ್ನು ಲಂಬವಾಗಿ ಮತ್ತು ಅಡ್ಡಲಾಗಿ ಅಲಿ ಆದಿಲ್ ಷಾ ಸಮಾಧಿಯ ಸುತ್ತಲೂ ಇರಿಸಲು ಯೋಜಿಸಲಾಗಿತ್ತು. ಆದಾಗ್ಯೂ, ಅಜ್ಞಾತ ಕಾರಣಗಳಿಗಾಗಿ ರಚನೆಯ ಮೇಲಿನ ಕೆಲಸವು ಅಪೂರ್ಣವಾಗಿ ಉಳಿದಿದೆ. ಕೇವಲ ಎರಡು ಕಮಾನುಗಳನ್ನು ಲಂಬವಾಗಿ ಏರಿಸಲಾಗಿದೆ. ಸಮಾಧಿ ನಿರ್ಮಾಣ ಪೂರ್ಣಗೊಂಡ ನಂತರ ಅದರ ನೆರಳು ಗೋಲ್ ಗೊಂಬಾಜ್ ಅನ್ನು ಸ್ಪರ್ಶಿಸುತ್ತದೆ ಎಂಬ ವದಂತಿಯು ಇದೆ. ಇತ್ತೀಚಿನ ದಿನಗಳಲ್ಲಿ ಹನ್ನೆರಡು ಅಡ್ಡಲಾಗಿರುವ ಕಮಾನುಗಳ ಅವಶೇಷಗಳನ್ನು ಇನ್ನೂ ಕಾಣಬಹುದು.

ಈ ಸ್ಥಳವನ್ನು ಭಾರತೀಯ ಪುರಾತತ್ವ ಸರ್ವೇಕ್ಷಣಾ ಇಲಾಖೆಯು ನಿರ್ವಹಿಸುತ್ತದೆ.

ಬಾರಾ ಕಮಾನ್ ಅನ್ನು ಕ್ರಿ.ಶ ೧೬೭೨  ನಲ್ಲಿ ಅಲಿ ಆದಿಲ್ ಷಾ II ನಿರ್ಮಿಸಿದನು ಮತ್ತು ರಾಜ ಮತ್ತು ಅವನ ಹೆಂಡತಿಯರಿಗೆ ಸಮಾಧಿ ಸಮಾಧಿಯಾಗಬೇಕಿತ್ತು. ಬಾರಾ ಕಮಾನ್ ಅಲಿ ಆದಿಲ್ ಶಾ II, ಅವರ ಪತ್ನಿ ಚಾಂದ್ ಬೀಬಿ, ಅವರ ಪ್ರೇಯಸಿಗಳು ಮತ್ತು ಅವರ ಪುತ್ರಿಯರ ಸಮಾಧಿಗಳನ್ನು ಹೊಂದಿದೆ. 

ಬಾರಾ ಕಮಾನ್‌ನ ವಾಸ್ತುಶಿಲ್ಪಿ ಮಲಿಕ್ ಸಂದಾಲ್. ಈ ರಚನೆಯು ಕೇಂದ್ರೀಕೃತ ಕಮಾನುಗಳಲ್ಲಿ ಗೋಡೆಗಳನ್ನು ಕಟ್ಟಿದ ನಂತರ ಕಮಾನುಗಳನ್ನು ಸ್ಥಾಪಿಸಲಾಯಿತು. ಆದರೆ ಹೊರಗಿನ ಕಮಾನು ಮಾತ್ರ ಈಗಲೂ ಹಾಗೆ ಉಳಿದಿವೆ. ಕಲ್ಲುಗಳನ್ನು ಹಿಡಿದಿಡಲು ಕಬ್ಬಿಣದ ಉಂಗುರಗಳನ್ನು ಸಹ ಬಳಸಲಾಗುತ್ತಿತ್ತು. ಅವುಗಳನ್ನು ಒಟ್ಟಿಗೆ ಸಿಮೆಂಟ್ ಮಾಡಲಾಗಿಲ್ಲ. 

## ಉಲ್ಲೇಖಗಳು 
ವರ್ಗ:ಬಿಜಾಪುರ ತಾಲೂಕಿನ ಪ್ರವಾಸಿ ತಾಣಗಳು
ಕ್ವಾಟ್ಲೆ ಸತೀಶ (ಚಲನಚಿತ್ರ)

***ಕ್ವಾಟ್ಲೆ ಸತೀಶ*** 2014 ರ  ಕನ್ನಡ ಭಾಷೆಯ ಹಾಸ್ಯ ಚಲನಚಿತ್ರವಾಗಿದ್ದು, ಮಹೇಶ್ ರಾವ್ ನಿರ್ದೇಶಿಸಿದ್ದಾರೆ ಮತ್ತು ಸತೀಶ್ ನೀನಾಸಂ, ಚಿಕ್ಕಣ್ಣ, ಆನಂದ್, ಸೂರಿ ಮತ್ತು ಸೋನಿಯಾ ಗೌಡ ನಟಿಸಿದ್ದಾರೆ. ಈ ಚಿತ್ರವು ತಮಿಳಿನ *ನಡುವುಲ ಕೊಂಜಂ ಪಕ್ಕತ ಕಾನೋಮ್* (2012) ಚಿತ್ರದ ರಿಮೇಕ್ ಆಗಿದೆ.

## ಪಾತ್ರವರ್ಗ 
* ಸತೀಶನಾಗಿ ಸತೀಶ್ ನೀನಾಸಂ
* ಚಿಕ್ಕಣ್ಣ
* ಆನಂದ್
* ಸೂರಿ
* ಸೋನಿಯಾ ಗೌಡ
* ಅಚ್ಯುತ್ ಕುಮಾರ್

## ನಿರ್ಮಾಣ 
ಚಿತ್ರದ ಚಿತ್ರೀಕರಣವು ಮೈಸೂರಿನ ಮಹಾರಾಜ ಕಾಲೇಜಿನಲ್ಲಿ ನಡೆದಿದೆ.

## ಬಿಡುಗಡೆ 
ಚಿತ್ರವನ್ನು ಮಾರ್ಚ್ 28 ರಂದು ಬಿಡುಗಡೆ ಮಾಡಲು ಯೋಜಿಸಲಾಗಿತ್ತು, ಆದರೆ ವಿಳಂಬವಾಯಿತು. *ಸಿಫಿ* ಬರೆಯಿತು- "ಒಟ್ಟಿನಲ್ಲಿ, ಕ್ವಾಟ್ಲೆ ಸತೀಶವು   ಸ್ನೇಹಿತರು ಹಾಗೂ ಕುಟುಂಬದೊಂದಿಗೆ ಒಂದು ಬಾರಿ ನೋಡಬಹುದಾದ ಚಿತ್ರ, ಆದರೆ ಖಂಡಿತವಾಗಿಯೂ ತುಂಬಾ ಹಾಸ್ಯಮಯ ಆಗಿದೆ!" . *ಡೆಕ್ಕನ್ ಕ್ರಾನಿಕಲ್* ಬರೆದದ್ದು, "ನೀನಾಸಮ್ ಸತೀಶ ಅವರು ಅಚ್ಚುಕಟ್ಟಾಗಿ ಕೆಲಸ ಮಾಡಿದ್ದಾರೆ,  ಸೋನಿಯಾ ಗೌಡ ಅವರು ಅತಿಥಿ ಪಾತ್ರದಲ್ಲಿ ಚೆನ್ನಾಗಿ ಅಭಿನಯಿಸಿದ್ದಾರೆ, ಚಿಕ್ಕಣ್ಣ ಹಾಸ್ಯದ ಭಾಗವನ್ನು ತುಂಬುವುದರೊಂದಿಗೆ ಪ್ರಮುಖ ಪಾತ್ರದಲ್ಲಿ  ನಟಿಸಿದ್ದಾರೆ". "ಕ್ವಾಟ್ಲೆ ಸತೀಶ ಹಿಡಿದಿಟ್ಟುಕೊಳ್ಳುವ  ಚಿತ್ರವಾಗಿದ್ದು  ಸಂಜೆಯನ್ನು ಸಂತೋಷವಾಗಿ ಕಳೆಯುವಂತೆ ಮಾಡುತ್ತದೆ" ಎಂದು *ಬೆಂಗಳೂರು ಮಿರರ್ ಬರೆದಿದೆ.* 

## ಉಲ್ಲೇಖಗಳು 
ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೪ ಕನ್ನಡಚಿತ್ರಗಳು
ಹುಚ್ಚುಡುಗ್ರು (ಚಲನಚಿತ್ರ)

***ಹುಚ್ಚುಡುಗ್ರು***  2014 ರ  ಕನ್ನಡ ಭಾಷೆಯ ಹಾಸ್ಯ  ಚಲನಚಿತ್ರವಾಗಿದ್ದು, ಇದನ್ನು ರೇಡಿಯೋ ಸಿಟಿಯ ರೇಡಿಯೋ ಜಾಕಿ ಚೊಚ್ಚಲ RJ ಪ್ರದೀಪ ನಿರ್ದೇಶಿಸಿದ್ದಾರೆ. 

## ಕಥಾವಸ್ತು 
ಈ ಚಿತ್ರವು ಕರ್ನಾಟಕದ ಹಳ್ಳಿಗಳಲ್ಲಿನ ನಾಲ್ಕು ಹುಡುಗರ ವಿಶಿಷ್ಟ ಜೀವನದ ಸುತ್ತ ಸುತ್ತುತ್ತದೆ.

## ಎರಕಹೊಯ್ದ 
* ಶಿವನಾಗಿ ಚೇತನ್ ಚಂದ್ರ
* ಅಮಿತ್ ವಿಶ್ವನಾಥ್ ಮಾದೇಶ್
* ಶಂಕರನಾಗಿ ದೇವ
* ನಂಜುಂಡ ಪಾತ್ರದಲ್ಲಿ ಪ್ರತಾಪ್ ರಾಜ್
* ಪಾರು ಪಾತ್ರದಲ್ಲಿ ಅದಿತಿ ರಾವ್
* ಪಿ ರವಿಶಂಕರ್ ಮರಿಗೌಡನಾಗಿ
* ಅವಿನಾಶ್
* ಎಚ್ ಜಿ ದತ್ತಾತ್ರೇಯ
* ವೈಜನಾಥ ಬಿರಾದಾರ್
* ತಬಲಾ ನಾಣಿ
* ಪವನ್ U2

## ಧ್ವನಿಮುದ್ರಿಕೆ 
*ಹುಚ್ಚುಡುಗಾರು* ಆಲ್ಬಂ ಅಕ್ಟೋಬರ್ 2013 ರಲ್ಲಿ ಬಿಡುಗಡೆಯಾಯಿತು.  ಜೋಶುವಾ ಶ್ರೀಧರ್ ಸಂಗೀತ ಸಂಯೋಜಿಸಿದ್ದಾರೆ

*ಹುಚ್ಚುಡುಗಾರು* ಧ್ವನಿಮುದ್ರಿಕೆಯಲ್ಲಿ, *ಟೈಮ್ಸ್ ಆಫ್ ಇಂಡಿಯಾದ* ಕಾವ್ಯಾ ಕ್ರಿಸ್ಟೋಫರ್ ಬರೆದಿದ್ದಾರೆ, "[ಚಿತ್ರದಂತೆ]...ಸಂಗೀತ ಆಲ್ಬಂ ಕೂಡ 'ಹುಡುಗರಿಗೆ ಮಾತ್ರ'." 

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 
ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೪ ಕನ್ನಡಚಿತ್ರಗಳು
ಎಂದೆಂದೂ ನಿನಗಾಗಿ (ಚಲನಚಿತ್ರ)

***ಎಂದೆಂದೂ ನಿನಗಾಗಿ*** ಮಹೇಶ್ ರಾವ್ ನಿರ್ದೇಶಿಸಿದ 2014 ರ  ಕನ್ನಡ ಭಾಷೆಯ ನಾಟಕ ಚಲನಚಿತ್ರವಾಗಿದೆ. *ತಮಿಳಿನ ಎಂಗೇಯುಮ್ ಎಪ್ಪೋತುಮ್* ಚಿತ್ರದ ರಿಮೇಕ್ ಆದ ಇದರಲ್ಲಿ ಹೊಸಬರಾದ ವಿವೇಕ್ ನರಸಿಂಹನ್, ದೀಪಾ ಸನ್ನಿಧಿ, ಅನೀಶ್ ತೇಜೇಶ್ವರ್ ಮತ್ತು ಸಿಂಧು ಲೋಕನಾಥ್ ಪ್ರಮುಖ ಪಾತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ.

## ಪಾತ್ರವರ್ಗ 
* ಸೂರಿ ಪಾತ್ರದಲ್ಲಿ ವಿವೇಕ್ ನರಸಿಂಹನ್
* ಸೌಮ್ಯಾ ಪಾತ್ರದಲ್ಲಿ ದೀಪಾ ಸನ್ನಿಧಿ
* ಗೌತಮ್ ಪಾತ್ರದಲ್ಲಿ ಅನೀಶ್ ತೇಜೇಶ್ವರ್
* ಮಥುರಾ ಪಾತ್ರದಲ್ಲಿ ಸಿಂಧು ಲೋಕನಾಥ್
* ಅಭಯ ಸಿಂಹ
* ರಶ್ಮಿ ಸಿಂಹ

## ವಿಮರ್ಶೆಗಳು 
ಟೈಮ್ಸ್ ಆಫ್ ಇಂಡಿಯಾ ಇದಕ್ಕೆ 5 ರಲ್ಲಿ 3 ನಕ್ಷತ್ರಗಳನ್ನು ನೀಡಿದೆ ಮತ್ತು ಇದನ್ನು "ಒಮ್ಮೆಯಾದರೂ ವೀಕ್ಷಿಸಲು ಯೋಗ್ಯವಾದ ಕಾಂಪ್ಯಾಕ್ಟ್ ಚಲನಚಿತ್ರ" ಎಂದು ಕರೆದಿದೆ. "ನಿರ್ದೇಶಕ ಮಹೇಶ್ ರಾವ್ ನಮಗೆ ಬಹಳ ಸೂಕ್ಷ್ಮತೆಯಿಂದ ಪ್ರೀತಿ ಮತ್ತು ಅದೃಷ್ಟದ ದುರಂತ ಕಥೆಯನ್ನು ಹೇಳುತ್ತಾರೆ ಮತ್ತು ಅವರು ತಮ್ಮ ರಿಮೇಕ್‌ನಲ್ಲಿ ಮೂಲ ಚಿತ್ರದ ಹೆಚ್ಚಿನ ಸುಮಧುರತೆಯನ್ನು ಉಳಿಸಿಕೊಳ್ಳುವಲ್ಲಿ ಯಶಸ್ವಿಯಾಗಿದ್ದಾರೆ" ಎಂದು ದಿ ನ್ಯೂ ಇಂಡಿಯನ್ ಎಕ್ಸ್‌ಪ್ರೆಸ್ ಬರೆದಿದೆ. ಸಿಫಿ ಬರೆದರು, "ಕಥೆ ಮತ್ತು ಚಿತ್ರಕಥೆಯು ಖಂಡಿತವಾಗಿಯೂ ಪ್ರಭಾವಶಾಲಿಯಾಗಿದೆ ಮತ್ತು ಚಲನಚಿತ್ರವನ್ನು ಸರಿಯಾದ ರೀತಿಯಲ್ಲಿ ಚಿತ್ರಿಸಿದಯಶಸ್ಸು ನಿರ್ದೇಶಕರಿಗೆ ಸಲ್ಲಬೇಕು" ಮತ್ತು ಚಲನಚಿತ್ರವನ್ನು "ಖಂಡಿತವಾಗಿಯೂ ವಾರಾಂತ್ಯಕ್ಕೆ ಯೋಗ್ಯವಾಗಿದೆ" ಎಂದು ಕರೆದರು.

## ಹಾಡುಗಳ ಪಟ್ಟಿ 
## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೪ ಕನ್ನಡಚಿತ್ರಗಳು
ವಿದ್ಯಾಧಿರಾಜ ತೀರ್ಥ

**ವಿದ್ಯಾಧಿರಾಜ ತೀರ್ಥರು** ಹಿಂದೂ ತತ್ವಜ್ಞಾನಿ, ಆಡುಭಾಷಾಶಾಸ್ತ್ರಜ್ಞ ಮತ್ತು ಮಧ್ವಾಚಾರ್ಯ ಪೀಠದ ಏಳನೇ ಮಠಾಧೀಶರಾಗಿದ್ದರು. ಅವರು ಕ್ರಿ.ಶ. ೧೩೮೮ ರಿಂದ ೧೩೯೨ ರ ತನಕ ಪೀಠಾಧಿಪತಿಯಾಗಿ ಸೇವೆ ಸಲ್ಲಿಸಿದರು. 

## ಮಠಗಳ ಇಬ್ಭಾಗ 
ವಿದ್ಯಾಧಿರಾಜ ತೀರ್ಥರ ಕಾಲದಲ್ಲಿಯೇ ಮಧ್ವ ಮಠಗಳ ಮೊದಲ ವಿಭಜನೆ ನಡೆಯಿತು. ಸಂಪ್ರದಾಯದ ಪ್ರಕಾರ ವಿದ್ಯಾಧಿರಾಜರು ತನ್ನ ಶಿಷ್ಯರಲ್ಲಿ ಒಬ್ಬನಾದ ರಾಜೇಂದ್ರ ತೀರ್ಥರನ್ನು ತನ್ನ ಉತ್ತರಾಧಿಕಾರಿಯಾಗಿ ಮಠಾಧೀಶ ಸಿಂಹಾಸನದಲ್ಲಿ ನೇಮಿಸಲು ಬಯಸುತ್ತಾರೆ. ಆದರೆ ವಿದ್ಯಾಧಿರಾಜರು ಅನಾರೋಗ್ಯಕ್ಕೆ ಒಳಗಾದಾಗ ಮತ್ತು ನಿರ್ಣಾಯಕ ಹಂತದಲ್ಲಿ ಪ್ರವಾಸದಲ್ಲಿದ್ದ ರಾಜೇಂದ್ರ ತೀರ್ಥರಿಗೆ ಔಪಚಾರಿಕವಾಗಿ ಮಠವನ್ನು ಹಸ್ತಾಂತರಿಸುವ ಸಮಯ ಬಂದಿತು. ಆದ್ದರಿಂದ ವಿದ್ಯಾಧಿರಾಜರು ತನ್ನ ಶಿಷ್ಯ ಕವೀಂದ್ರರನ್ನು ತನ್ನ ಉತ್ತರಾಧಿಕಾರಿಯಾಗಿ ಮಠಾಧೀಶ ಸಿಂಹಾಸನಕ್ಕೆ ನೇಮಿಸಿದರು. ಕವೀಂದ್ರ ತೀರ್ಥರು ವಿದ್ಯಾಧಿರಾಜರ ಉತ್ತರಾಧಿಕಾರಿಯಾಗಿ ಆಯ್ಕೆಯಾದರು, ರಾಜೇಂದ್ರ ತೀರ್ಥರನ್ನು ಬಿಟ್ಟು ಮಾಧ್ವ ಮಠಗಳು ಕವೀಂದ್ರ ತೀರ್ಥರ ಅಧ್ಯಕ್ಷತೆಯ ಉತ್ತರಾದಿ ಮಠ ಮತ್ತು ರಾಜೇಂದ್ರ ತೀರ್ಥರ ನೇತೃತ್ವದಲ್ಲಿ ಸೋಸಲೆಯಲ್ಲಿ ವ್ಯಾಸರಾಯ ಮಠಗಳು ಇಬ್ಭಾಗವಾದವು. ಕವೀಂದ್ರ ತೀರ್ಥರು ಸಾಂಪ್ರದಾಯಿಕ ರೀತಿಯಲ್ಲಿ ಅವರ ಗುರು ವಿದ್ಯಾಧಿರಾಜ ತೀರ್ಥರಿಂದ "ವೇದಾಂತ ಸಾಮ್ರಾಟ್" ಎಂದು ಔಪಚಾರಿಕವಾಗಿ ಪಟ್ಟಾಭಿಷೇಕ ಆದರು. ಇಡೀ ಸಂಸ್ಥಾನ ಮತ್ತು ಉತ್ತರಾದಿ ಮಠದ ಎಲ್ಲಾ ಆಸ್ತಿಗಳನ್ನು ಸಾರ್ವಜನಿಕವಾಗಿ ಶ್ರೀ ಕವೀಂದ್ರ ತೀರ್ಥರಿಗೆ ಭವ್ಯವಾದ ಸಮಾರಂಭದಲ್ಲಿ ಹಸ್ತಾಂತರಿಸಲಾಯಿತು. ಶ್ರೀ ಉತ್ತರಾದಿ ಮಠವು ಶ್ರೀ ಮಧ್ವಾಚಾರ್ಯರ ಮೂಲ ಪರಂಪರೆಯಾಗಿದೆ.  

## ಕೃತಿಗಳು 
ವಿದ್ಯಾಧಿರಾಜ ಅವರು ಐದು ಪ್ರಮುಖ ಕೃತಿಗಳನ್ನು ರಚಿಸಿದ್ದಾರೆ: 
* *ಛಾಂದೋಗ್ಯಭಾಷ್ಯತಿಕಾ*
* *ಗೀತಾ Vivruthi* ಸಂಪೂರ್ಣ ಅನುವಾದ ಮತ್ತು ಗೀತಾ ಭಾಷ್ಯದೊಂದಿಗೆ ಮತ್ತು ಗೀತಾ Tatparya ಅರ್ಥವಿರುವುದನ್ನು ಮಧ್ವ .
* *Viṣṇusahasranāmavivruthi,* ಮೇಲೆ ವ್ಯಾಖ್ಯಾನ ವಿಷ್ಣು ಸಹಸ್ರನಾಮ .
* *ವಾಕ್ಯಾರ್ಥ-ಚಂದ್ರಿಕಾ*, ಜಯತೀರ್ಥರ ನ್ಯಾಯ-ಸುಧಾದ ವ್ಯಾಖ್ಯಾನ. 
* Visvapadi (ಸಹ *Visvapati* ಎಂದು ಕರೆಯಲಾಗುತ್ತದೆ), ಮೇಲೆ ವ್ಯಾಖ್ಯಾನ ನಾರಾಯಣ Panditacharya ನ ಶ್ರೀ ಮಧ್ವ ವಿಜಯ . 

## ಉಲ್ಲೇಖಗಳು
ಪೆಮ್ಮಸಾನಿ ರಾಮಲಿಂಗನಾಯುಡು

೧೭ ನೇ ಶತಮಾನದ ತೆಲುಗು ಪಠ್ಯ *ರಾಯವಾಚಕಮು*, ಮತ್ತು ನಂತರದ ಕಾವ್ಯಾತ್ಮಕ ನಿರೂಪಣೆ *ಕೃಷ್ಣರಾಜವಿಜಯಂ* ಗ್ರಂಥಗಳಲ್ಲಿ **ಪೆಮ್ಮಸಾನಿ ರಾಮಲಿಂಗ ನಾಯುಡು** ಅವರನ್ನು ವಿಜಯನಗರ ಚಕ್ರವರ್ತಿ ಕೃಷ್ಣದೇವರಾಯನ  ಸೇನಾನಾಯಕ ಮತ್ತು 'ಸೇನಾಧಿಪತಿ' ಎಂದು ಹೆಸರಿಸಲಾಗಿದೆ (ಕ್ರಿ.ಶ. ೧೫೦೯-೧೫೨೯)

ಅವರು ಸುಮಾರು ೮0,000 ಸೈನಿಕರನ್ನು ಒಳಗೊಂಡ ವಿಜಯನಗರ ಸೇನಾ ಘಟಕದ ಸೇನಾ ಕಮಾಂಡರ್ ಆಗಿದ್ದರು. ಕ್ರಿ.ಶ. ೧೫೪೪ ರ ಕಾಲದ ಶಾಸನವು ತಲ್ಲಪ್ರೊಡ್ಡಾಟುವಿನಲ್ಲಿ ಕಂಡುಬಂದಿದ್ದು, ಪೆಮ್ಮಸಾನಿ ರಾಮಲಿಂಗನು ಗ್ರಾಮದ ನಾಯಂಕರ (ಊಳಿಗಮಾನ್ಯ ನಿಯಂತ್ರಣ) ಸ್ಥಾನವನ್ನು ಅನುಭವಿಸುತ್ತಿದ್ದನೆಂದು ಹೇಳುತ್ತದೆ. 

*ರಾಯವಾಚಕಮು* ಪ್ರಕಾರ, ಅವನು ವಿಜಯನಗರದ ರಾಜ ಕೃಷ್ಣದೇವರಾಯನ ತುರ್ಕಿಯರೊಂದಿಗಿನ ಯುದ್ಧದಲ್ಲಿ ಕಮಾಂಡರ್ ಆಗಿದ್ದನು. ಇತಿಹಾಸಕಾರ ವೆಂಕಟರಮಣಯ್ಯ ಅವರು ಈ ಯುದ್ಧವನ್ನು ೧೫೦೯-೧೫೧೦ ರಲ್ಲಿ, ಕೃಷ್ಣದೇವರಾಯನ ಪ್ರವೇಶದ ಒಂದು ವರ್ಷದೊಳಗೆ ದೇವ್ನಿ ಅಥವಾ ದೇವನಿಯಲ್ಲಿ ನಡೆದ ಯುದ್ಧ ಎಂದು ಗುರುತಿಸಿದ್ದಾರೆ. ಆದರೆ ನಿರೂಪಣೆಯ ಕೆಲವು ಅಂಶಗಳು ರಾಯಚೂರು ಕದನವನ್ನು ಸಹ ನೆನಪಿಸುತ್ತವೆ.   ಕೃಷ್ಣದೇವರಾಯನಿಗಾಗಿ ಕಲ್ಬುರ್ಗಿ, ಗೋಲ್ಕೊಂಡ ಮತ್ತು ಅಹಮದ್‌ನಗರದ ಸಂಯೋಜಿತ ಸೇನೆಗಳ ವಿರುದ್ಧದ ಯುದ್ಧವನ್ನು ಗೆಲ್ಲುವಲ್ಲಿ ರಾಮಲಿಂಗ ನಿರ್ಣಾಯಕ ಪಾತ್ರವನ್ನು ವಹಿಸಿದ್ದಾನೆ ಎಂದು ಹೇಳಲಾಗುತ್ತದೆ. ಈ ವಿಜಯದ ನಂತರ ಕೃಷ್ಣದೇವರಾಯ ಅವರಿಗೆ ಚಿನ್ನದ ದಾರದ ಬಟ್ಟೆ ಮತ್ತು ಆಭರಣಗಳನ್ನು ನೀಡಿ ಗೌರವಿಸಿದರು.

ಇವರು ಪೆಮ್ಮಸಾನಿ ತಿಮ್ಮನಾಯುಡು II ಮತ್ತು ಮಾಚಮ್ಮ ದಂಪತಿಗಳ ಪುತ್ರ.  ಪೆಮ್ಮಸಾನಿ ನಾಯಕರು ಸಮರ ಕುಲದವರು. ವಿಜಯನಗರ ಸಾಮ್ರಾಜ್ಯದ ಅರವೀಡು ರಾಜವಂಶದ ಅವಧಿಯಲ್ಲಿ, ಪೆಮ್ಮಸಾನಿಗಳು ವಿಜಯನಗರದ ಆಸ್ಥಾನದಲ್ಲಿ ಗಂಡಿಕೋಟ ಸೀಮೆಯ ಮುಖ್ಯಸ್ಥರು ಮತ್ತು ಮಂತ್ರಿಗಳಾಗಿ ಪ್ರಾಮುಖ್ಯತೆಯನ್ನು ಹೊಂದಿದ್ದರು.  ಪೆಮ್ಮಸಾನಿಗಳು ಹಲವಾರು ಸಣ್ಣ ಹಳ್ಳಿಗಳು ಮತ್ತು ಅನೇಕ ದೊಡ್ಡ ಪಟ್ಟಣಗಳನ್ನು ನಿಯಂತ್ರಿಸುತ್ತಿದ್ದರು ಮತ್ತು ಹದಿನಾರನೇ ಶತಮಾನದಲ್ಲಿ ವಿಜಯನಗರ ಸಾಮ್ರಾಜ್ಯದ ಮುಂಚೂಣಿಯಲ್ಲಿದ್ದ ದೊಡ್ಡ ಕೂಲಿ ಸೈನ್ಯವನ್ನು ಹೊಂದಿದ್ದರು ಎಂದು ಬರ್ಟನ್ ಸ್ಟೈನ್ ಹೇಳುತ್ತಾರೆ.

ರಾಮಲಿಂಗ ಮತ್ತು ಅವರ ಸಹೋದರ ಎರ್ರಾ ತಿಮ್ಮನಾಯುಡು ಅಳಿಯ ರಾಮರಾಯ ಅವರಿಗಾಗಿ ಜೂಟುರು ಕದನ, ಬೇತಂಚೆರ್ಲಾ ಕದನ, ಬೇಡಕಲ್ಲು ಕದನ, ಆದೋನಿ ಕದನ ಸೇರಿದಂತೆ ವಿವಿಧ ಯುದ್ಧಗಳನ್ನು ಮಾಡಿ ಗೆದ್ದರು.   ಅಚ್ಯುತ ದೇವರಾಯನ ಮರಣದ ನಂತರದ ಉತ್ತರಾಧಿಕಾರದ ಸಂಘರ್ಷದಲ್ಲಿ ಸಲಕರಾಜು ತಿರುಮಲ ವಿರುದ್ಧ ರಾಮರಾಯನು ಗೆದ್ದದ್ದು ಮುಖ್ಯವಾಗಿ ಅವರ ಸಹಕಾರದಿಂದ.

## ಇವನ್ನೂ ನೋಡಿ 
* ರಾಯಚೂರು ಕದನ 

## ಗ್ರಂಥಸೂಚಿ 
* 
* 
** 
* 

## ಉಲ್ಲೇಖಗಳು 
ವರ್ಗ:ಕರ್ನಾಟಕದ ಇತಿಹಾಸ
ಗಜಕೇಸರಿ (ಚಲನಚಿತ್ರ)

***ಗಜಕೇಸರಿ*** 2014 ರ  ಕನ್ನಡ ಭಾಷೆಯ ಐತಿಹಾಸಿಕ ಸಾಹಸ ಚಲನಚಿತ್ರವಾಗಿದ್ದು, ಛಾಯಾಗ್ರಾಹಕ ಎಸ್. ಕೃಷ್ಣ ನಿರ್ದೇಶಿಸಿದ್ದಾರೆ ಮತ್ತು ಜಯಣ್ಣ ಮತ್ತು ಬೋಗೇಂದ್ರ ನಿರ್ಮಿಸಿದ್ದಾರೆ. ಚಿತ್ರದಲ್ಲಿ ಯಶ್ ಪ್ರಮುಖ ಪಾತ್ರದಲ್ಲಿ ಅಮೂಲ್ಯ ಮತ್ತು ಅನಂತ್ ನಾಗ್ ನಟಿಸಿದ್ದಾರೆ. ಈ ಚಿತ್ರವು ಕೇರಳದ ವೈನಾಡಿನ ಅರ್ಜುನ ಎಂಬ ಆನೆಯನ್ನು ಪ್ರಮುಖವಾಗಿ ಒಳಗೊಂಡಿದೆ. ಯಶ್ ಪಾತ್ರವನ್ನು ಪರಿಚಯಿಸಲು ನಟ ಪ್ರಕಾಶ್ ರಾಜ್ ಈ ಚಿತ್ರಕ್ಕೆ ನಿರೂಪಕರಾಗಿ ನಟಿಸಿದ್ದಾರೆ.  ಬರಹಗಾರರೆಂದು ಮನ್ನಣೆ ಪಡೆಯದ ಸಾಯಿ ಪ್ರಸಾದ್ ಚಿತ್ರಕ್ಕೆ  ಸ್ಥಿರ ಛಾಯಾಗ್ರಹಣ ಮತ್ತು ಪರಿಕಲ್ಪನೆಯ ವಿನ್ಯಾಸವನ್ನು ಮಾಡಿದ್ದಾರೆ. ಈ ಚಿತ್ರವನ್ನು ಹಿಂದಿಯಲ್ಲಿ ಗಜಕೇಸರಿ: ದಿ ಬಿಗ್ ಲಯನ್ ಎಂದು ಡಬ್ ಮಾಡಲಾಗಿದೆ.

## ಪಾತ್ರವರ್ಗ 
* ಕೃಷ್ಣ/ಬಾಹುಬಲಿ ಪಾತ್ರದಲ್ಲಿ ಯಶ್
* ಮೀರಾ ಪಾತ್ರದಲ್ಲಿ ಅಮೂಲ್ಯ
* ಶಂಕರ ನಾರಾಯಣ ಮಠದ ಪೀಠಾಧಿಪತಿಯಾಗಿ ಅನಂತ್ ನಾಗ್
* ರಾಣಾ ಪಾತ್ರದಲ್ಲಿ ಜಾನ್ ವಿಜಯ್
* ರಾಣಾನ ಬಲಗೈ ಬಂಟನಾಗಿ ಪ್ರಭಾಕರ್
* ರಾಜಾ ಜಯಸೂರ್ಯ ಬಹದ್ದೂರ್ ಆಗಿ ಶಹಬಾಜ್ ಖಾನ್
* ರಂಗಾಯಣ ರಘು ಫಾರೆಸ್ಟ್ ಆಫೀಸರ್ ಅಗ್ನಿಯಾಗಿ
* ಚುಂಚ ಪಾತ್ರದಲ್ಲಿ ಸಾಧು ಕೋಕಿಲ
* ಕೃಷ್ಣನ ತಾಯಿಯಾಗಿ ಗಿರಿಜಾ ಲೋಕೇಶ್
* ಮಂಡ್ಯ ರಮೇಶ್
* ಎಚ್. ಜಿ. ದತ್ತಾತ್ರೇಯ
* ಶಂಕರ್ ಅಶ್ವಥ್
* ಸೂರ್ಯ ನಾರಾಯಣ
* ಶ್ರೀನಿವಾಸ ಪ್ರಭು
* ಪೊಲೀಸ್ ಇನ್ಸ್ ಪೆಕ್ಟರ್ ಆಗಿ ರಾಕ್ ಲೈನ್ ಸುಧಾಕರ್
* ಸೂಪರ್ ಕಾಪ್ ಸೋಮಶೇಖರ್ ಪಾತ್ರದಲ್ಲಿ ನಾಗಶೇಖರ್
* ರಾಘವೇಂದ್ರ. ಬಿ.ಕೋಲಾರ
* ಚೇತನ್
* ರಾಜೇಶ್ ನಟರಂಗ
* ಶಿವರಾಂ
* ಕೃಷ್ಣನ ಗೆಳೆಯನಾಗಿ ಅಶೋಕ್ ಶರ್ಮಾ
* ಕೃಷ್ಣನ ಗೆಳೆಯನಾಗಿ ಆಲ್ ಓಕೆ
* ಮಂಜು, ಬಾಹುಬಲಿಯ ಗೆಳೆಯನಾಗಿ ತರುಣ್ ಸುಧೀರ್
* ಎಂ.ಕೆ ಮಠ
* ರಮೇಶ್ ಪಂಡಿತ್
* ಬೀರನಾಗಿ ಪ್ರಶಾಂತ್ ಸಿದ್ದಿ
* ಹೊನ್ನವಳ್ಳಿ ಕೃಷ್ಣ ಫಾರೆಸ್ಟ್ ಗಾರ್ಡ್ ಆಗಿ
* ಫಯಾಜ್ ಖಾನ್
* ಸಂಪತ್ ರಾಮ್

## ಬಿಡುಗಡೆ 
ಕರ್ನಾಟಕದಾದ್ಯಂತ ಸುಮಾರು 150 ಚಿತ್ರಮಂದಿರಗಳಲ್ಲಿ ಚಿತ್ರ ಬಿಡುಗಡೆಯಾಗಿದೆ. ಬಿಡುಗಡೆಗೂ ಮುನ್ನವೇ ಚಿತ್ರ ತನ್ನ ಮೇಕಿಂಗ್ ವೆಚ್ಚವನ್ನು ವಸೂಲಿ ಮಾಡಿದೆ ಎಂದು ವರದಿಯಾಗಿದೆ. ಉಪಗ್ರಹ ಹಕ್ಕುಗಳನ್ನು ₹ 4.5 ಕೋಟಿಗೆ ಮಾರಾಟ ಮಾಡಲಾಗಿದೆ. ಹೀಗಾಗಿ ಚಿತ್ರ ಬಿಡುಗಡೆಗೂ ಮುನ್ನವೇ ದಾಖಲೆ ಬರೆದಿದೆ.

### ಸಾಗರೋತ್ತರ ಬಿಡುಗಡೆ 
ದೇಶೀಯ ಗಲ್ಲಾಪೆಟ್ಟಿಗೆಯಲ್ಲಿ ಅದರ ಯಶಸ್ಸಿನ ನಂತರ, *ಗಜಕೇಸರಿ* ಯುನೈಟೆಡ್ ಸ್ಟೇಟ್ಸ್, ಜರ್ಮನಿ, ಐರ್ಲೆಂಡ್, ಸಿಂಗಾಪುರ್, ಕೆನಡಾ, ಜಪಾನ್, ಹಾಂಗ್ ಕಾಂಗ್ ಮತ್ತು ಲಂಡನ್ನಲ್ಲಿ ಪ್ರದರ್ಶಿಸಲಾಯಿತು.

## ಧ್ವನಿಮುದ್ರಿಕೆ 
ಚಿತ್ರಕ್ಕೆ ಸಂಗೀತ ಮತ್ತು ಧ್ವನಿಮುದ್ರಿಕೆಗಳನ್ನು ವಿ. ಹರಿಕೃಷ್ಣ ಸಂಯೋಜಿಸಿದ್ದಾರೆ, ಯೋಗರಾಜ್ ಭಟ್, ಎಪಿ ಅರ್ಜುನ್, ಕೆ. ಕಲ್ಯಾಣ್ ಮತ್ತು ಪವನ್ ಒಡೆಯರ್ ಅವರು ಧ್ವನಿಮುದ್ರಿಕೆಗೆ ಸಾಹಿತ್ಯವನ್ನು ಬರೆದಿದ್ದಾರೆ. ಆಲ್ಬಂ ಆರು  ಹಾಡುಗಳನ್ನು ಹೊಂದಿದೆ.

*ಗಜಕೇಸರಿ*ಯ ಆಡಿಯೋ ಬಿಡುಗಡೆ ಸಮಾರಂಭವು ಹೆಚ್ಚಿನ ಅಬ್ಬರ ಅಥವಾ ವೇದಿಕೆಯ ಪ್ರದರ್ಶನಗಳಿಲ್ಲದೆ ಸರಳ ಸಮಾರಂಭವಾಗಿತ್ತು. ಈ ಕಾರ್ಯವನ್ನು 11 ಏಪ್ರಿಲ್ 2014 ರಂದು ನಡೆಸಲಾಯಿತು.

## ಪ್ರಶಸ್ತಿಗಳು 
## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೪ ಕನ್ನಡಚಿತ್ರಗಳು
ಸೌಂದರ್ಯ ಜಯಮಾಲಾ

**ಸೌಂದರ್ಯ ಜಯಮಾಲಾ** ಕನ್ನಡ ಚಲನಚಿತ್ರ ನಟಿ ಮತ್ತು ನಟಿ ಜಯಮಾಲಾ ಅವರ ಪುತ್ರಿ. ಸೌಂದರ್ಯ ಅವರು ಉಪೇಂದ್ರ ಅವರೊಂದಿಗೆ *ಗಾಡ್‌ಫಾದರ್‌ನಲ್ಲಿ* ಮೊದಲ ಬಾರಿಗೆ ನಟಿಸಿದರು. ಆಕೆಯ ಎರಡನೇ ಚಿತ್ರ *ಪಾರು ವೈಫ್ ಆಫ್ ದೇವದಾಸ್*. ನಂತರ ಅವರು ಯಶೋ ಸಾಗರ್ ಅವರೊಂದಿಗೆ *ಮಿಸ್ಟರ್ ಪ್ರೇಮಿಕುಡು* ಚಿತ್ರದಲ್ಲಿ ಪ್ರಮುಖ ಪಾತ್ರದೊಂದಿಗೆ ಟಾಲಿವುಡ್ ಪ್ರವೇಶಿಸಿದರು..

## ಚಿತ್ರಗಳ ಪಟ್ಟಿ 
## ಉಲ್ಲೇಖಗಳು 
ವರ್ಗ:ತೆಲುಗು ಚಲನಚಿತ್ರ ನಟಿಯರು
ವರ್ಗ:ಕನ್ನಡ ಚಲನಚಿತ್ರ ನಟಿಯರು
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ಭಾರತೀಯ ಚಲನಚಿತ್ರ ನಟಿಯರು
ಪಾರು ವೈಫ್ ಆಫ್ ದೇವದಾಸ್ (ಚಲನಚಿತ್ರ)

***ಪಾರು ವೈಫ್ ಆಫ್ ದೇವದಾಸ್*** - ಇದು ೨೦೧೪ ರ ಕನ್ನಡ ರೊಮ್ಯಾಂಟಿಕ್ ಹಾಸ್ಯ ಚಿತ್ರವಾಗಿದ್ದು, ಶ್ರೀನಗರ ಕಿಟ್ಟಿ ಮತ್ತು ಸೌಂದರ್ಯ ಜಯಮಾಲಾ ಪ್ರಮುಖ ಪಾತ್ರದಲ್ಲಿ ನಟಿಸಿದ್ದಾರೆ. ಚಿತ್ರವನ್ನು ಕಿರಣ್ ಗೋವಿ ನಿರ್ದೇಶಿಸಿದ್ದಾರೆ.  ಕೃಷ್ಣ ದೇವ ಗೌಡ ಮತ್ತು ಮುಖ್ತಾರ್ ನಿರ್ಮಿಸಿದ್ದಾರೆ. ಚಿತ್ರಕ್ಕೆ ಅರ್ಜುನ್ ಜನ್ಯ ಸಂಗೀತ ಸಂಯೋಜಿಸಿದ್ದಾರೆ.  ಚಿತ್ರವು ೨೭ ಜೂನ್ ೨೦೧೪ ರಂದು ಬಿಡುಗಡೆಯಾಗಲಿತ್ತು.

## ಪಾತ್ರವರ್ಗ 
* ಶ್ರೀನಗರ ಕಿಟ್ಟಿ
* ಸೌಂದರ್ಯ ಜಯಮಾಲಾ
* ನೇಹಾ ಪಾಟೀಲ್
* ಲಯೇಂದ್ರ
* ವಿ.ಮನೋಹರ್
* ಮೋಹನ್ ಜುನೇಜಾ

## ಧ್ವನಿಮುದ್ರಿಕೆ 
ಚಿತ್ರದ ಆಡಿಯೋವನ್ನು ಮಾರ್ಚ್ ೨೦೧೪ ರಲ್ಲಿ ಬೆಂಗಳೂರಿನ ಹೋಟೆಲ್ ಸಿಟಾಡೆಲ್‌ನಲ್ಲಿ ಬಿಡುಗಡೆ ಮಾಡಲಾಯಿತು. ಮುಖ್ಯ ಅತಿಥಿಗಳಾಗಿ ಖ್ಯಾತ ಹಿನ್ನೆಲೆ ಗಾಯಕಿ ಮಂಜುಳಾ ಗುರುರಾಜ್ ಮತ್ತು ಅವರ ಪತಿ ಸಂಗೀತಗಾರ ಗುರುರಾಜ್ ಉಪಸ್ಥಿತರಿದ್ದರು. ಚಿತ್ರದ ಹಾಡುಗಳನ್ನು ಹಾಡಲು ಪ್ರತಿಭಾ ಪ್ರದರ್ಶನಗಳಲ್ಲಿ ವಿಜೇತರಾದ ಸ್ಥಳೀಯ ಪ್ರತಿಭೆಗಳನ್ನು ನಿರ್ದೇಶಕರು ಆಯ್ಕೆ ಮಾಡಿದ್ದಾರೆ ಎಂದು ತಿಳಿದುಬಂದಿದೆ.  ಆರು ಹಾಡುಗಳನ್ನು ಒಳಗೊಂಡಿರುವ ಸಂಗೀತವನ್ನು ಅರ್ಜುನ್ ಜನ್ಯ ಸಂಯೋಜಿಸಿದ್ದಾರೆ. ಐದು ಹಾಡುಗಳನ್ನು ನಾಗೇಂದ್ರ ಪ್ರಸಾದ್ ಬರೆದಿದ್ದರೆ, ಒಂದು ಸಿಂಗಲ್ ಅನ್ನು ಜಯಂತ್ ಕಾಯ್ಕಿಣಿ ಬರೆದಿದ್ದಾರೆ. 

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* ಒನ್ಇಂಡಿಯಾ ಮಾಹಿತಿ 
* ಹಾಡುಗಳ ಪಟ್ಟಿ

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೪ ಕನ್ನಡಚಿತ್ರಗಳು
ಶಿಕ್ಷಣ (ಸಂಸ್ಥೆ)

ಶಿಕ್ಷಣ ಹೆಸರಿನ ಸರಕಾರೇತರ ಸಂಸ್ಥೆಯು ಭಾರತದಂತಹ ಅಭಿವೃದ್ಧಿಶೀಲ ರಾಷ್ಟ್ರಗಳ ಸಾರ್ವಜನಿಕ ಶಾಲೆಗಳಲ್ಲಿ ಕಲಿಕೆಯ ಮಟ್ಟವನ್ನು ಸುಧಾರಿಸುವ ತಳಮಟ್ಟದ ಪ್ರಯತ್ನವಾಗಿದೆ. ಇದು  ಭಾರತದ ಬೆಂಗಳೂರಿನಲ್ಲಿರುವ ಶಿವಶ್ರೀ ಟ್ರಸ್ಟ್ ಎಂಬ ಸಣ್ಣ ಲಾಭೋದ್ದೇಶವಿಲ್ಲದ ಸಂಸ್ಥೆಯಿಂದ ಪ್ರಾರಂಭವಾಯಿತು.

## ಸ್ಕೇಲಿಂಗ್ ಸವಾಲು 
ಭಾರತವು ದೊಡ್ಡ ಮತ್ತು ಬೆಳೆಯುತ್ತಿರುವ ಜನಸಂಖ್ಯೆಯನ್ನು ಹೊಂದಿರುವ ಅಭಿವೃದ್ಧಿಶೀಲ ರಾಷ್ಟ್ರವಾಗಿದೆ.  ಸುಮಾರು 250 ಮಿಲಿಯನ್ ಮಕ್ಕಳಿಗೆ 30 ವಿವಿಧ ಭಾಷೆಗಳಲ್ಲಿ ಪ್ರಾಥಮಿಕ ಶಿಕ್ಷಣವನ್ನು ಒದಗಿಸುವ ಸವಾಲು ಖಾಸಗಿ, ಸಾರ್ವಜನಿಕ ಅಥವಾ ರಾಜ್ಯದ ಯಾವುದೇ ಏಜೆನ್ಸಿಯ ಸಾಮರ್ಥ್ಯವನ್ನು ವಿಸ್ತರಿಸುವ ಕಾರ್ಯವಾಗಿದೆ.

ಶಿಕ್ಷಣವು ಮಕ್ಕಳ ಶಿಕ್ಷಣದಲ್ಲಿ ಎಲ್ಲಾ ಪಾಲುದಾರರನ್ನು ಒಟ್ಟುಗೂಡಿಸುವ ಭಾಗವಹಿಸುವಿಕೆಯ ಮಾದರಿಯನ್ನು ಬಳಸುತ್ತದೆ.ಅವುಗಳೆಂದರೆ ಸ್ಥಳೀಯ ಸಾರ್ವಜನಿಕ ಶಾಲೆ, ಅದರ ಶಿಕ್ಷಕ ಸಿಬ್ಬಂದಿ, ಪೋಷಕರ ಸಮುದಾಯ, ಸ್ಥಳೀಯ ಸರ್ಕಾರಿ ಸಂಸ್ಥೆಗಳು, ಖಾಸಗಿ ಅಡಿಪಾಯಗಳು ಮತ್ತು ಪ್ರಪಂಚದಾದ್ಯಂತದ ಸ್ವಯಂಸೇವಕರನ್ನು ಒಳಗೊಂಡಿದೆ.

ಗುಣಮಟ್ಟ ಮತ್ತು ಪ್ರಮಾಣದ ಸಮಸ್ಯೆಗಳನ್ನು ಪರಿಹರಿಸಲು ಉದ್ಯಮದಲ್ಲಿ ಯಶಸ್ವಿಯಾಗಿ ಅನ್ವಯಿಸಲಾದ ನಿರ್ವಹಣಾ ಪರಿಕಲ್ಪನೆಗಳನ್ನು ಅನ್ವಯಿಸುವುದು ಇದರ ವಿಧಾನವಾಗಿದೆ.

ಕರ್ನಾಟಕ ರಾಜ್ಯ ಸರ್ಕಾರವು ತನ್ನ ಸಾರ್ವಜನಿಕ ಶಾಲೆಗಳಿಗೆ 'ದತ್ತು' ಕಾರ್ಯಕ್ರಮವನ್ನು ಹೊಂದಿದೆ, ಇದರಲ್ಲಿ ಖಾಸಗಿ ಸಂಸ್ಥೆಗಳು ಸಾರ್ವಜನಿಕ ಶಿಕ್ಷಣದ ಗುಣಮಟ್ಟವನ್ನು ಸುಧಾರಿಸುವಲ್ಲಿ ರಾಜ್ಯದೊಂದಿಗೆ ಪಾಲುದಾರರಾಗಬಹುದು. 2001 ರಲ್ಲಿ ಮೂರು ಶಾಲೆಗಳನ್ನು ದತ್ತು ತೆಗೆದುಕೊಳ್ಳುವ ಮೂಲಕ ಶಿಕ್ಷಣ ಪ್ರಾರಂಭವಾಯಿತು. ಈ ಯೋಜನೆಯು ವರ್ಷಗಳಲ್ಲಿ 20,000 ಮಕ್ಕಳನ್ನು ಒಳಗೊಂಡಿರುವ ಸುಮಾರು 130 ಶಾಲೆಗಳಿಗೆ ವಿಸ್ತರಿಸಿದೆ. 2012-13 ರಲ್ಲಿ ಶಿಕ್ಷಣ ಸುಮಾರು 1200 ಸರ್ಕಾರಿ ಶಾಲೆಗಳನ್ನು ನಡೆಸುತ್ತಿದೆ. ಉತ್ತರ ಕರ್ನಾಟಕದಲ್ಲಿ ಇದು ಧಾರವಾಡ ಜಿಲ್ಲೆಯ ಎಲ್ಲಾ ತಾಲೂಕುಗಳು, ಕುಂದಗೋಳ, ಕಲಘಟಗಿ, ನವಲಗುಂದ, ಹುಬ್ಬಳ್ಳಿ, ಧಾರವಾಡವನ್ನು ಒಳಗೊಂಡಿದೆ.

## ಪಾಲುದಾರರು 
ಆಶಾ, ಚಾರಿಟೀಸ್ ಏಡ್ ಫೌಂಡೇಶನ್, ಗಿವ್ ಇಂಡಿಯಾ ಫೌಂಡೇಶನ್, ವಿಭಾ ಮತ್ತು ಅಸೋಸಿಯೇಷನ್ ಫಾರ್ ಇಂಡಿಯಾಸ್ ಡೆವಲಪ್‌ಮೆಂಟ್ (ಕೊಲಂಬಸ್ ಮತ್ತು TAMU ಅಧ್ಯಾಯಗಳು) ಶಿಕ್ಷಣವನ್ನು ಬೆಂಬಲಿಸುತ್ತಿವೆ.

## ಬಾಹ್ಯ ಕೊಂಡಿಗಳು 
## ಉಲ್ಲೇಖಗಳು
ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ಜಂಬೂ ಸವಾರಿ (ಚಲನಚಿತ್ರ)

***ಜಂಬೂ ಸವಾರಿ*** 2014 ರ ಕನ್ನಡ ಅಪರಾಧ ಹಾಸ್ಯ ಚಲನಚಿತ್ರವಾಗಿದ್ದು, ಪ್ರಜ್ವಲ್ ದೇವರಾಜ್ ಮತ್ತು ನಿಕ್ಕಿ ಗಲ್ರಾನಿ ಪ್ರಮುಖ ಪಾತ್ರದಲ್ಲಿ ನಟಿಸಿದ್ದಾರೆ. ಚಿತ್ರವನ್ನು KC ವೇಣುಗೋಪಾಲ್ ನಿರ್ದೇಶಿಸಿದ್ದಾರೆ ಮತ್ತು HPR ಎಂಟರ್ಟೈನ್ಮೆಂಟ್ ಪ್ರೈವೇಟ್ ಲಿಮಿಟೆಡ್ ಬ್ಯಾನರ್ ಅಡಿಯಲ್ಲಿ ಹರಿ ಪ್ರಸಾದ್ ರಾವ್ ನಿರ್ಮಿಸಿದ್ದಾರೆ. ಚಿತ್ರಕ್ಕೆ ಎಸ್.ಪ್ರೇಮಕುಮಾರ್ ಸಂಗೀತ ಸಂಯೋಜಿಸಿದ್ದಾರೆ.  ಇದನ್ನು 13 ಜೂನ್ 2014 ರಂದು ಬಿಡುಗಡೆ ಮಾಡಲಾಯಿತು.

ಈ ಚಿತ್ರವು ನಿಖಿಲ್ ಸಿದ್ಧಾರ್ಥ್ ಮತ್ತು ಸ್ವಾತಿ ರೆಡ್ಡಿ ಅಭಿನಯದ ಯಶಸ್ವಿ ತೆಲುಗು ಚಿತ್ರ *ಸ್ವಾಮಿ ರಾ ರಾ* ರಿಮೇಕ್ ಆಗಿದೆ.  

## ಪಾತ್ರವರ್ಗ 
* ಬಾಲು ಪಾತ್ರದಲ್ಲಿ ಪ್ರಜ್ವಲ್ ದೇವರಾಜ್
* ಪೂರ್ವಿಯಾಗಿ ನಿಕ್ಕಿ ಗಲ್ರಾನಿ
* ಪಿಂಕಿ ಪಾತ್ರದಲ್ಲಿ ಚೈತ್ರಾ ರೈ
* ಸೇತುರಾಮ್ ಪಾತ್ರದಲ್ಲಿ ಅಚ್ಯುತ್ ಕುಮಾರ್
* ಮಿತ್ರ
* ಶೋಭರಾಜ್

## ಧ್ವನಿಮುದ್ರಿಕೆ 
## ಬಿಡುಗಡೆ 
ಚಲನಚಿತ್ರವು 13 ಜೂನ್ 2014 ರಂದು ಕರ್ನಾಟಕದಾದ್ಯಂತ ಬಿಡುಗಡೆಯಾಯಿತು. 

*ಟೈಮ್ಸ್ ಆಫ್ ಇಂಡಿಯಾ* ಚಿತ್ರಕ್ಕೆ ಐದು ಸ್ಟಾರ್‌ಗಳಲ್ಲಿ ಮೂರು ರೇಟಿಂಗ್ ನೀಡುತ್ತ  "ಪ್ರಜ್ವಲ್ ಲೈವ್‌ವೈರ್ ಪ್ರದರ್ಶನದೊಂದಿಗೆ ಮನ ಸೆಳೆಯುತ್ತಾನೆ. ಮನಮೋಹಕ ಚೈತ್ರಾ ರೈ ತಮ್ಮ ಪಾತ್ರಕ್ಕೆ ಜೀವ ಮತ್ತು ಆತ್ಮವನ್ನು ತುಂಬಿದ್ದಾರೆ. ಎಸ್ ಪ್ರೇಮಕುಮಾರ್ ಅವರ ಸಂಗೀತ ಮತ್ತು ವಿ ಪ್ರತಾಪ್ ಅವರ ಛಾಯಾಗ್ರಹಣವು ಚಿತ್ರಕಥೆ ಮತ್ತು ಅಭಿನಯವನ್ನು ಬಲಪಡಿಸುತ್ತದೆ" ಎಂದು ಹೇಳಿತು. 

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೪ ಕನ್ನಡಚಿತ್ರಗಳು
ಮುಕುಟ್ಮಣಿಪುರ್

**ಮುಕುಟ್‍ಮಣಿಪುರ್** ಭಾರತದ ಪಶ್ಚಿಮ ಬಂಗಾಳ ರಾಜ್ಯದ ಬ್ಞಾಕುರಾ ಜಿಲ್ಲೆಯ ಒಂದು ಹಳ್ಳಿ. ಇದು ಝಾರ್ಖಂಡ್ ಗಡಿಗೆ ಸಮೀಪದಲ್ಲಿರುವ ಕಂಗ್ಸಾಬತಿ ಮತ್ತು ಕುಮಾರಿ ನದಿಗಳ ಸಂಗಮದಲ್ಲಿದೆ.

## ಭೂಗೋಳಶಾಸ್ತ್ರ 
### ಕಂಗಸಾಬತಿ ಯೋಜನೆ 
thumb| ಮುಕುಟ್‍ಮಣಿಪುರ್ ಅಣೆಕಟ್ಟು
1956 ರಲ್ಲಿ, ಮುಕುಟ್‍ಮಣಿಪುರ್‌ನಲ್ಲಿ ಒಂದು ದೈತ್ಯ ನೀರಿನ ಅಣೆಕಟ್ಟು ಜಲಾಶಯವನ್ನು ಯೋಜಿಸಲಾಯಿತು. ಬ್ಞಾಕುರಾ, ಪುರೂಲಿಯಾ, ಪಶ್ಚಿಮ ಮೇದಿನಿಪುರ್ ಮತ್ತು ಮೇಲಿನ ಹೂಗ್ಲಿಯ ಭಾಗಗಳಲ್ಲಿ ವ್ಯಾಪಿಸಿರುವ ೮,೦೦೦ ಚದರ ಕಿಲೋಮೀಟರ್ ಕೃಷಿ ಭೂಮಿಗೆ ಪ್ರಮುಖ ನೀರಾವರಿ ಸೌಲಭ್ಯಗಳನ್ನು ಒದಗಿಸಲು ಮುಕುಟ್‍ಮಣಿಪುರ್ ಅಣೆಕಟ್ಟನ್ನು ಯೋಜಿಸಲಾಗಿತ್ತು. ಸರೋವರದಿಂದ ಸರಿಸುಮಾರು ಎರಡು ಕಿಲೋಮೀಟರ್ ದೂರದಲ್ಲಿ ಬನ್‍ಗೋಪಾಲ್‍ಪುರ್ ಮೀಸಲು ಅರಣ್ಯವಿದ್ದು ಇದು ಅನೇಕ ಜಾತಿಯ ಸಸ್ಯ ಮತ್ತು ಪ್ರಾಣಿಗಳಿಗೆ ನೆಲೆಯಾಗಿದೆ.
right|thumb| ಮುಕುಟ್‍ಮಣಿಪುರ್ ಅಣೆಕಟ್ಟು
thumb| ಮುಕುಟ್‍ಮಣಿಪುರ್ ಪಾರ್ಶ್ವನಾಥ್ ತಿಲಾ

### ಗಮನಾರ್ಹ ಆಕರ್ಷಣೆಗಳು 
ಸರೋವರದಿಂದ ಸರಿಸುಮಾರು ಎರಡು ಕಿಲೋಮೀಟರ್ ದೂರದಲ್ಲಿ ಬನ್‍ಗೋಪಾಲ್‍ಪುರ್ ಮೀಸಲು ಅರಣ್ಯವಿದೆ. ಇದು ಅನೇಕ ಜಾತಿಯ ಸಸ್ಯ ಮತ್ತು ಪ್ರಾಣಿಗಳ ನೆಲೆಯಾಗಿದೆ. ಅಣೆಕಟ್ಟಿನಿಂದ ನಾಲ್ಕು ಕಿಲೋಮೀಟರ್ ದೂರದಲ್ಲಿರುವ ಪ್ರಾಚೀನ ಪಟ್ಟಣವಾದ ಅಂಬಿಕಾನಗರ್, ಒಂದು ಕಾಲದಲ್ಲಿ ಜೈನರ ಪ್ರಮುಖ ಯಾತ್ರಾ ಸ್ಥಳವಾಗಿತ್ತು. ಆದರೆ, 1898ರಲ್ಲಿ ಒಂದು ಪ್ರವಾಹವು ಉಳಿದಿರುವ ಹೆಚ್ಚಿನ ಭಾಗವನ್ನು ನಾಶಮಾಡಿತು.

ಮುಕುಟ್‍ಮಣಿಪುರ್ 10.8&nbsp;ಕಿಮೀ ಉದ್ದದ ಮಾನವ ನಿರ್ಮಿತ ಮಣ್ಣಿನ ದಂಡೆಯ ಶುದ್ಧ ನೀರಿನ ಅಣೆಕಟ್ಟಿಗೆ ನೆಲೆಯಾಗಿದೆ. ಇದು ಬೇಸಿಗೆಯ ತಿಂಗಳುಗಳಲ್ಲಿ ನೀರಾವರಿಗಾಗಿ ಕಂಗಸಾಬತಿ ಮತ್ತು ಕುಮಾರಿ ನದಿಗಳನ್ನು ಬ್ಞಾಕುರಾ, ಪುರುಲಿಯಾ ಮತ್ತು ಮಿಡ್ನಾಪುರದ ಮೂರು ಬರಪೀಡಿತ ಜಿಲ್ಲೆಗಳಿಗೆ ಕಾಲುವೆ ಮೂಲಕ ಹರಿಸುತ್ತದೆ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* 
* Calcutta English daily Telegraph review of Mukutmanipur

ವರ್ಗ:ಪಶ್ಚಿಮ ಬಂಗಾಳ
ವರ್ಗ:ಪ್ರವಾಸಿ ಆಕರ್ಷಣೆಗಳು
ಆನೆ ಕನ್ನಂಬಾಡಿ

**ಆನೆ ಕನ್ನಂಬಾಡಿ** ಎಂಬುದು ಕರ್ನಾಟಕ ರಾಜ್ಯದ ಹಾಸನ ಜಿಲ್ಲೆಯ ಒಂದು ಗ್ರಾಮ. ಇದು ಹಾಸನ - ಮೈಸೂರು ರಾಜ್ಯ ಹೆದ್ದಾರಿಯಲ್ಲಿ &nbsp;ಹೊಳೆನರಸೀಪುರದಿಂದ ಸುಮಾರು 25 ಕಿ.ಮೀ. ದೂರದಲ್ಲಿದೆ.

## ನಾರಾಯಣಸ್ವಾಮಿ ದೇವಸ್ಥಾನ 
ಆನೆ ಕನ್ನಂಬಾಡಿಯಲ್ಲಿರುವ *ನಾರಾಯಣಸ್ವಾಮಿ ದೇವಸ್ಥಾನವು* ಹೊಯ್ಸಳ ಸಾಮ್ರಾಜ್ಯದ ಅಷ್ಟು ಜನಪ್ರಿಯವಲ್ಲದ ದೇವಾಲಯವಾಗಿದೆ, ಇದನ್ನು 12 ನೇ ಶತಮಾನದಲ್ಲಿ ನಿರ್ಮಿಸಲಾಗಿದೆ.  

ದೇವಾಲಯವು ಮುಖ್ಯವಾಗಿ ಮೂರು ವಿಗ್ರಹಗಳನ್ನು ಹೊಂದಿದೆ - ಕೇಶವ (ನಾರಾಯಣಸ್ವಾಮಿ), ಲಕ್ಷ್ಮೀನರಸಿಂಹ ಮತ್ತು ಗೋಪಾಲಕೃಷ್ಣ. ದೇವಾಲಯದ ಹೊರ ವಲಯಗಳಲ್ಲಿ ಗಣಪತಿ ಮತ್ತು ಮಹಿಷಾಸುರ ಮರ್ದಿನಿ (ಚಾಮುಂಡೇಶ್ವರಿ) ವಿಗ್ರಹಗಳೂ ಇವೆ.

ಕ್ರಿ.ಶ.೧೨೪೪ಕ್ಕೆ ಸೇರಿದ ಒಂದು ಶಾಸನವು ಆನೆ ಕನ್ನಂಬಾಡಿಯನ್ನು 'ಅಗ್ರಹಾರ'ವನ್ನಾಗಿ ಪರಿವರ್ತಿಸಿ ಆ ಸಮಯದಲ್ಲಿ ದಾನವಾಗಿ ನೀಡಲಾಯಿತು ಎಂದು ತಿಳಿಸುತ್ತದೆ. ಹಾಗೂ ದೇವಾಲಯವು 12 ನೇ ಶತಮಾನದ ಆರಂಭದಲ್ಲಿ ಆನೆಗಳಿಗೆ ನೆಲೆಯಾಗಿ ಸೇವೆ ಸಲ್ಲಿಸಿದೆ ಎಂದು ತಿಳಿದುಬಂದಿದೆ.

## ಉಲ್ಲೇಖಗಳು 
ವರ್ಗ:ಹಾಸನ ಜಿಲ್ಲೆ
ಕೆ. ಸಿ. ಕಾರಿಯಪ್ಪ (ಕ್ರಿಕೆಟಿಗ)

**ಕೊಂಗಂಡ ಚರಮಣ್ಣ ಕಾರಿಯಪ್ಪ** (ಜನನ 13 ಏಪ್ರಿಲ್ 1994), **ಕೆಸಿ ಕಾರಿಯಪ್ಪ** ಎಂಬ ಜನಪ್ರಿಯ ಹೆಸರಿನಿಂದ ಕರೆಯಲಾಗುತ್ತದೆ. ಇವರು ಇಂಡಿಯನ್ ಪ್ರೀಮಿಯರ್ ಲೀಗ್‌ನಲ್ಲಿ ರಾಜಸ್ಥಾನ ರಾಯಲ್ಸ್‌ಗಾಗಿ ಆಡುವ ಭಾರತೀಯ ವೃತ್ತಿಪರ ಕ್ರಿಕೆಟಿಗರಾಗಿದ್ದಾರೆ. ಇವರಿಗೆ ಗೌತಮ್ ಗಂಭೀರ್ ಆದರ್ಶ ಆಗಿದ್ದಾರೆ.

## ಆಟದ ಶೈಲಿ 
ಕೆಸಿ ಕಾರಿಯಪ್ಪ ಅವರು ಲೆಗ್ ಸ್ಪಿನ್ ಬೌಲಿಂಗ್ ಮಾಡುವ ವಿಶಿಷ್ಟ ಸ್ಪಿನ್ನರ್ ಆಗಿದ್ದು, ಅವರ ಸ್ಟಾಕ್ ಎಸೆತವು ಲೆಗ್ ಬ್ರೇಕ್ ಆಗಿರುತ್ತದೆ. ಅವರು ಗೂಗ್ಲಿ, ಶೀಘ್ರ ಎಸೆತ ಬಾಲ್, ಕೇರಂ ಬಾಲ್ ಮತ್ತು ಹಿಡಿತವನ್ನು ಬದಲಾಯಿಸದೆ ಬೌಲ್ ಮಾಡುವ ಆಫ್ ಬ್ರೇಕ್‌ನಂತಹ ಮಾರ್ಪಾಡುಗಳನ್ನು ಹೊಂದಿದ್ದಾರೆ.

## ವೃತ್ತಿ 
ಕಾರಿಯಪ್ಪ ಅವರು ೧೭ ನೇ ವಯಸ್ಸಿನಲ್ಲಿ ವೇಗದ ಬೌಲಿಂಗ್ ಆಲ್-ರೌಂಡರ್ ಆಗಿ ಕ್ರಿಕೆಟ್ ಆಡಲು ಪ್ರಾರಂಭಿಸಿದರು, ಆದರೆ ನಂತರ ಸ್ಪಿನ್ ಬೌಲಿಂಗ್ಗೆ ಬದಲಾದರು.

೨೦೧೪ ರಲ್ಲಿ ಕರ್ನಾಟಕ ಪ್ರೀಮಿಯರ್ ಲೀಗ್ (ಕೆಪಿಎಲ್) ನಲ್ಲಿ ೧೯-ರ ವಯಸ್ಸಿನ ತಂಡದಲ್ಲಿ ಮತ್ತು ಬಿಜಾಪುರ ಬುಲ್ಸ್ ಪರ ಕಾರಿಯಪ್ಪ ಅವರು ಆಡಿದ್ದರು. ಅವರು ಕೆಪಿಎಲ್ ನಲ್ಲಿ ಮೂರನೇ ಅತಿ ಹೆಚ್ಚು ವಿಕೆಟ್ ಪಡೆದಿದ್ದಾರೆ.  ಇವರು ಐಪಿಎಲ್ ಆಟದ ಸಮಯದಲ್ಲಿ ಎದುರಾಳಿಗಳಿಗೆ ಒತ್ತಡ ಹೇರುವ ಮೂಲಕ ಗಮನವನ್ನು ಸೆಳೆದಿದ್ದಾರೆ. ರಣಜಿ ಟ್ರೋಫಿಗಾಗಿ ಕರ್ನಾಟಕದ ೩೦ ಮಂದಿಯ ಸಂಭಾವ್ಯ ತಂಡದಲ್ಲಿ ಅವರನ್ನು ಸೇರ್ಪಡೆ ಮಾಡಲಾಗಿತ್ತು. ಆದರೆ ಇವರನ್ನು ಅಂತಿಮ ತಂಡದಲ್ಲಿ ಆಯ್ಕೆ ಮಾಡಲಿಲ್ಲ. ಆದರೂ ಸಹ  ಸೆಪ್ಟೆಂಬರ್ ೨೦೧೪ ರಲ್ಲಿ, ೨೦೧೪ ರ ಚಾಂಪಿಯನ್ಸ್ ಲೀಗ್ ಟ್ವೆಂಟಿ-೨೦ ಪ್ರಾರಂಭವಾಗುವ ಮೊದಲು ಹೈದರಾಬಾದ್‌ನಲ್ಲಿ ತರಬೇತಿ ಶಿಬಿರದಲ್ಲಿ ಕೋಲ್ಕತ್ತಾ ನೈಟ್ ರೈಡರ್ಸ್ (ಕೆಕೆಆರ್) ಗಾಗಿ ತರಬೇತಿಗಾಗಿ ಬೌಲಿಂಗ್ ಮಾಡಲು ಅವರನ್ನು ಕೇಳಲಾಯಿತು. ಕೆಕೆಆರ್ ನ ನಾಯಕ ಗೌತಮ್ ಗಂಭೀರ್ ಅಭ್ಯಾಸದ ಸಮಯದಲ್ಲಿ ಅವರ ಬೌಲಿಂಗ್ ಅನ್ನು ಗಮನಿಸಲು ವಿಫಲರಾದರು ಮತ್ತು ತಂಡದ ಆಡಳಿತವು ೨೦೧೫ ರ ಐಪಿಎಲ್ ಹರಾಜು ಪ್ರಕ್ರಿಯೆಯಲ್ಲಿ  ಆಯ್ಕೆ ಮಾಡಿಕೊಳ್ಳಲು  ಕಾರಿಯಪ್ಪ ಅವರನ್ನು ಕೇಳಿಕೊಂಡಿತ್ತು.

ಫೆಬ್ರವರಿ ೨೦೧೫ ರಲ್ಲಿ, ಕಾರಿಯಪ್ಪ ಅವರನ್ನು ಐಪಿಎಲ್ ಹರಾಜಿನಲ್ಲಿ ₹ ೨೪  ಲಕ್ಷ ರೂ.ಗಳಿಗೆ ಕೆಕೆಆರ್ ಗೆ ಖರೀದಿಸಲಾಯಿತು. ಕಾರಿಯಪ್ಪ ಅವರು ನೈಟ್ ರೈಡರ್ಸ್‌ಗೆ ಸಹಿ ಹಾಕುವ ಮೊದಲು ಯಾವುದೇ ರೀತಿಯ ಉನ್ನತ ಮಟ್ಟದ ಕ್ರಿಕೆಟ್‌ನಲ್ಲಿ ಆಡಿರಲಿಲ್ಲವಾದ್ದರಿಂದ ಇದು ಅವರ ಅಸಾಮಾನ್ಯವಾಗಿ ದೊಡ್ಡ ಮೊತ್ತವಾಗಿತ್ತು. ಹರಾಜಿನ ನಂತರ ಪ್ರತಿಕ್ರಿಯಿಸಿದ ಕೋಲ್ಕತ್ತಾ ನೈಟ್ ರೈಡರ್ಸ್‌ನ ವ್ಯವಸ್ಥಾಪಕ ನಿರ್ದೇಶಕ ಮತ್ತು ಸಿಇಒ ವೆಂಕಿ ಮೈಸೂರು, ಅದ್ಭತ ಆಟಗಾರ ಕಾಲಿಸ್ ಸೇರಿದಂತೆ ನಮ್ಮಲ್ಲಿರುವ ಕೆಲವು ಪ್ರಮುಖ ಆಟಗಾರರು ಅವರನ್ನು (ಕಾರಿಯಪ್ಪ) ಅತ್ಯಂತ ಅಸಾಮಾನ್ಯ ಮತ್ತು ಅತ್ಯಂತ ಉತ್ತಮ ಆಟಗಾರ ಎಂದು ಕಂಡುಕೊಂಡಿದ್ದೇವೆ ಮತ್ತು ನಾವು ಅವರಿಗೆ  ಆಟ ಆಡಲು ನಿರ್ಧರಿಸಿದ್ದೇವೆ ಎಂದರು. ಅವರು ೧೧ ಏಪ್ರಿಲ್ 2೨೦೧೫ ರಂದು ರಾಯಲ್ ಚಾಲೆಂಜರ್ಸ್ ಬೆಂಗಳೂರು ವಿರುದ್ಧ ನೈಟ್ ರೈಡರ್ಸ್‌ಗಾಗಿ ಹಿರಿಯರ ಕ್ರಿಕೆಟ್‌ಗೆ ಪಾದಾರ್ಪಣೆ ಮಾಡಿ ಮಾಡಿದ್ದು ಮತ್ತು ಎಬಿ ಡಿವಿಲಿಯರ್ಸ್ ಅವರ ವಿಕೆಟ್ ಪಡೆದರು. ಆ ಸಮಯದಲ್ಲಿ ಅವರು ಆಡಿದ್ದು ಇದೊಂದೇ ಬಾರಿ. ಮುಂದಿನ ಋತುವಿನಲ್ಲಿ ಅವರನ್ನು ಅವರ ತಂಡದಿಂದ ಬಿಡುಗಡೆ ಮಾಡಲಾಯಿತು. ಮುಂದಿನ ಹರಾಜಿನಲ್ಲಿ, ಅವರನ್ನು ಕಿಂಗ್ಸ್-XI ಪಂಜಾಬ್ ₹ ೮ ಮಿಲಿಯನ್  ಬೆಲೆಗೆ  ತೆಗೆದುಕೊಂಡಿತು.

೨೦೧೯ ರಲ್ಲಿ, ಅವರು ಶಿವಂ ಮಾವಿ ಗಾಯಗೊಂಡಾಗ ಬದಲಿಯಾಗಿ ಕೋಲ್ಕತ್ತಾ ನೈಟ್ ರೈಡರ್ಸ್‌ಗೆ ಮರಳಿದರು. ೨೦೨೦ ರ ಐಪಿಎಲ್ ಹರಾಜಿನ ಮೊದಲು ಕೋಲ್ಕತ್ತಾ ನೈಟ್ ರೈಡರ್ಸ್  ಇವರನ್ನು ಬಿಡುಗಡೆ ಮಾಡಿತು. ಫೆಬ್ರವರಿ ೨೦೨೧ ರಲ್ಲಿ, ೨೦೨೧ ರ ಇಂಡಿಯನ್ ಪ್ರೀಮಿಯರ್ ಲೀಗ್‌ಗೆ ಮುಂಚಿತವಾಗಿ ಐಪಿಎಲ್ ಹರಾಜಿನಲ್ಲಿ ಕಾರಿಯಪ್ಪ ಅವರನ್ನು ರಾಜಸ್ಥಾನ ರಾಯಲ್ಸ್ ಖರೀದಿಸಿತು.

ಅವರು ೨೦೨೧-೨೨ ರ ವಿಜಯ್ ಹಜಾರೆ ಟ್ರೋಫಿಯಲ್ಲಿ ಕರ್ನಾಟಕಕ್ಕಾಗಿ ೮ ಡಿಸೆಂಬರ್ ೨೦೨೧ ರಂದು ಎ-ತಂಡಕ್ಕೆ  ಪಾದಾರ್ಪಣೆ ಮಾಡಿದ್ದಾರೆ.

## ಉಲ್ಲೇಖಗಳು 
ವರ್ಗ:ಕ್ರೀಡಾಪಟುಗಳು
ಬನ್ನಿಹಟ್ಟಿ ಪರಮೇಶ್ವರಪ್ಪ ದಾಕ್ಷಾಯಣಿ

**ಬನ್ನಿಹಟ್ಟಿ (ಬಿಪಿ) ಪರಮೇಶ್ವರಪ್ಪ ದಾಕ್ಷಾಯಣಿ** ಅವರು ಭಾರತೀಯ ಬಾಹ್ಯಾಕಾಶ ಸಂಶೋಧನಾ ಸಂಸ್ಥೆಯ ಉಪಗ್ರಹ ಕೇಂದ್ರದ ಫ್ಲೈಟ್ ಡೈನಾಮಿಕ್ಸ್ ಮತ್ತು ಬಾಹ್ಯಾಕಾಶ ನ್ಯಾವಿಗೇಷನ್ ಗುಂಪುಗಳ ಮಾಜಿ ಗ್ರೂಪ್ ನಿರ್ದೇಶಕರಾಗಿದ್ದಾರೆ.

## ಆರಂಭಿಕ ಜೀವನ ಮತ್ತು ಶಿಕ್ಷಣ 
ದಾಕ್ಷಾಯಣಿ ಕರ್ನಾಟಕದ ಭದ್ರಾವತಿಯಲ್ಲಿ ಹುಟ್ಟಿ ಬೆಳೆದವರು.  ಅವರ ತಂದೆ ಇಂಜಿನಿಯರಿಂಗ್ ಓದಲು ಪ್ರೋತ್ಸಾಹಿಸಿದರು, ಆದರೆ ಅವರು ಸ್ನಾತಕೋತ್ತರ ಪದವಿ ಸಾಕು ಎಂದು ಭಾವಿಸಿದರು.  ಭಾರತೀಯ ಬಾಹ್ಯಾಕಾಶ ಸಂಶೋಧನಾ ಸಂಸ್ಥೆಯ ಉಪಗ್ರಹ ಕೇಂದ್ರಕ್ಕೆ ನೇಮಿಸಲಾಯಿತು. ಅವರನ್ನು ಕಂಪ್ಯೂಟರ್ ಪ್ರೋಗ್ರಾಮಿಂಗ್ ಮತ್ತು ಆರ್ಬಿಟಲ್ ಡೈನಾಮಿಕ್ಸ್‌ಗೆ ನಿಯೋಜಿಸಲಾಯಿತು.    ಸುಮಾರು ೨೭% ಸಿಬ್ಬಂದಿ ಮಹಿಳೆಯರು ತಮ್ಮನ್ನು ಉಪಗ್ರಹಗಳ ಅಭಿವೃದ್ಧಿ ಮತ್ತು ವಿನ್ಯಾಸದಲ್ಲಿ ತೊಡಗಿಸಿಕೊಂಡಿದ್ದರು.  ಕಕ್ಷೆಯ ಸ್ಥಿರತೆಯ ವಿಶ್ಲೇಷಣೆಯನ್ನು ಪೂರ್ಣಗೊಳಿಸಿದ ನಂತರ, ಹೆಚ್ಚು ವಿಲಕ್ಷಣ ಕಕ್ಷೆಯು ಉತ್ತಮ ಸ್ಥಾನದ ನಿಖರತೆಯನ್ನು ಒದಗಿಸುತ್ತದೆ ಎಂದು ಅವರು ಗುರುತಿಸಿದರು.   ಅವರು ಮಾರ್ಸ್ ಆರ್ಬಿಟರ್ ಮಿಷನ್ಗಾಗಿ ಭಾರತೀಯ ಬಾಹ್ಯಾಕಾಶ ಸಂಶೋಧನಾ ಸಂಸ್ಥೆಯ ಉಪಗ್ರಹ ಕೇಂದ್ರದ ಅರ್ಹತೆಯ ಪ್ರಶಸ್ತಿಯನ್ನು ಗೆದ್ದಿದ್ದಾರೆ.  ೨೦೧೮ರಲ್ಲಿ ದಾಕ್ಷಾಯಣಿ ಅವರು ಬಿಬಿಸಿ ವರ್ಲ್ಡ್ ಸರ್ವೀಸ್ ಶೋ *ಮೈ ಇಂಡಿಯನ್ ಲೈಫ್* ವಿತ್ ಕಲ್ಕಿ ಕೋಚ್ಲಿನ್‌ನಲ್ಲಿ ಕಾಣಿಸಿಕೊಂಡರು. 

## ಉಲ್ಲೇಖಗಳು 
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ಭಾರತೀಯ ಗಣಿತಜ್ಞರು
ಕಂಪಿಲಿದೇವ

right|thumb| ಕಂಪಿಲಿ ಸಾಮ್ರಾಜ್ಯದ ದೊರೆ ಕಂಪಿಲಿ ರಾಯನು ನಿರ್ಮಿಸಿದ ಹಂಪಿಯ ಹೇಮಕೂಟ ಬೆಟ್ಟದ ಮೇಲಿರುವ ಶಿವ ದೇವಾಲಯ.
**ಕಂಪಿಲಿದೇವನು** ಕಂಪಿಲಿ ಸಾಮ್ರಾಜ್ಯದ ಎರಡನೆಯ ಮತ್ತು ಕೊನೆಯ ಅಲ್ಪಾವಧಿಯ ರಾಜನಾಗಿದ್ದನು. ಅವನ ಮಗ, ರಾಜಕುಮಾರ ಕುಮಾರ ರಾಮನು ವಾರಂಗಲ್‌ನ ಕಾಕತೀಯ ರಾಜವಂಶ, ಹೊಯ್ಸಳ ಸಾಮ್ರಾಜ್ಯ ಮತ್ತು ದೆಹಲಿಯ ಸುಲ್ತಾನ ಮುಹಮ್ಮದ್ ಬಿನ್ ತುಘಲಕ್ ವಿರುದ್ಧ ಯುದ್ಧಗಳನ್ನು ಮಾಡಲು ತನ್ನ ತಂದೆಗೆ ನಿರಂತರ ಸಹಾಯ ಮಾಡಿದನು. ಕಂಪಿಲಿದೇವ ಮತ್ತು ಅವನ ಮಗ ಕುಮಾರ ರಾಮ ಮಹಮ್ಮದ್ ಬಿನ್ ತುಘಲಕ್‌ನ ಬೃಹತ್ ಪಡೆಗಳೊಂದಿಗೆ ಹೋರಾಡಿ ಮಡಿದರು.   

## ಆಳ್ವಿಕೆ 
ಕಂಪಿಲಿದೇವ ತನ್ನ ತಂದೆ ಮೂರನೇ ಸಿಂಗೇಯ ನಾಯಕನ (ಕ್ರಿ.ಶ. ೧೨೮೦-೧೩೦೦) ನಂತರ ಕ್ರಿ.ಶ ೧೩೦೦ ರಲ್ಲಿ ಉತ್ತರಾಧಿಕಾರಿಯಾದನು. ಅವನು ದೆಹಲಿ ಸುಲ್ತಾನರ ಜೊತೆ ಗಡಿ  ವಿವಾದದಲ್ಲಿದ್ದನು. ಸಮರ್ಥ ಸೇನಾ ನಾಯಕನಾಗಿದ್ದ ಅವನ ಮಗ ರಾಜಕುಮಾರ ಕುಮಾರ ರಾಮ, ವಾರಂಗಲ್‌ನ ಕಾಕತೀಯ ರಾಜವಂಶ, ಹೊಯ್ಸಳ ಸಾಮ್ರಾಜ್ಯ ಮತ್ತು ದೆಹಲಿಯ ಸುಲ್ತಾನ ಮುಹಮ್ಮದ್ ಬಿನ್ ತುಘಲಕ್ ವಿರುದ್ಧ ತನ್ನ ತಂದೆಗೆ ನಿರಂತರ ಯುದ್ಧಗಳನ್ನು ನಡೆಸಲು ಸಹಾಯ ಮಾಡಿದನು. ಅವರು ಪ್ರಬಲವಾಗಿ ದೆಹಲಿ ಸುಲ್ತಾನರನ್ನು ವಿರೋಧಿಸಿದ ಯಶಸ್ವಿ ಮತ್ತು ಧೈರ್ಯಶಾಲಿ ಆಡಳಿತಗಾರಲ್ಲಿ ಪ್ರಮುಖರಾಗಿದ್ದಾರೆ. 

## ಮರಣ 
ಕ್ರಿ.ಶ ೧೩೨೭/೧೩೨೮ ರಲ್ಲಿ, ಉತ್ತರ ಭಾರತದಿಂದ ಮುಹಮ್ಮದ್ ಬಿನ್ ತುಘಲಕ್‌ನ ಬೃಹತ್ ಸೈನ್ಯಗಳು ಕಂಪಿಲಿದೇವ ಸಾಮ್ರಾಜ್ಯದ ಮೇಲೆ ದಾಳಿ ಮಾಡಿತು, ಅಂದರೆ ಕಂಪಿಲಿ ಸಾಮ್ರಾಜ್ಯವು ಭರತಖಂಡದ ಕೊನೆಯ ಸ್ವತಂತ್ರ ಹಿಂದೂ ಸಾಮ್ರಾಜ್ಯಗಳಲ್ಲಿ ಒಂದಾಗಿತ್ತು. ಒಂದು ನಿರ್ದಿಷ್ಟ ಸೋಲನ್ನು ಎದುರಿಸಿದಾಗ ರಾಜಮನೆತನದ ಮಹಿಳೆಯರು *ಜೌಹರ್* ಮಾಡಿದರು.   ಕಂಪಿಲಿದೇವ ಮತ್ತು ಅವನ ಮಗ, ಕುಮಾರ ರಾಮ, ಯುದ್ಧಭೂಮಿಯಲ್ಲಿ ಧೈರ್ಯದಿಂದ ಹೋರಾಡುತ್ತಿರುವಾಗ ಮರಣಹೊಂದಿದರು. ಅವರ ಧೈರ್ಯ ಮತ್ತು ಶೌರ್ಯಕ್ಕಾಗಿ ಇಂದು ಸ್ಮರಣೀಯರಾಗಿದ್ದಾರೆ. ಇದಾದ ನಂತರ ಶೀಘ್ರದಲ್ಲೇ ಕಂಪಿಲಿದೇವನ ಮೊಮ್ಮಕ್ಕಳು (ಮಗಳಾದ ಮಾರವ್ವನಾಯಕಿತಿ ಹಾಗೂ ಕುರುಗೋಡು ಭಾವಸಂಗಮನ ಮಕ್ಕಳು) ಆದಂತಹ ಹರಿಹರ ಮತ್ತು ಬುಕ್ಕರು  ವಿಜಯನಗರ ಸಾಮ್ರಾಜ್ಯವನ್ನು  ಸ್ಥಾಪಿಸಿದರು.

## ಉಲ್ಲೇಖಗಳು 
ವರ್ಗ:ಕರ್ನಾಟಕದ ಇತಿಹಾಸ
ಅಲಿಪುರ ಸಂಕೇತ ಭಾಷೆ

{{Infobox language
|na{me=Deaf Community of Alipur
|nativename=
|region=ಕರ್ನಾಟಕ
|speakers= 150–250
|date=2012
|familycolor=sign language
|family=ಹಳ್ಳಿಯ ಸಂಕೇತ
|iso3=none
|state=India
|glotto=alip1234
|glottorefname=Alipur Sign Language
}}

**ಅಲಿಪುರ ಸಂಕೇತ ಭಾಷೆಯು** ಭಾರತದ ಒಂದು ಹಳ್ಳಿಯ ಸಂಕೇತ ಭಾಷೆಯಾಗಿದೆ. ಇದನ್ನು ಕರ್ನಾಟಕದ ಅಲಿಪುರ್ ಪಟ್ಟಣದಲ್ಲಿ ಮಾತನಾಡುತ್ತಾರೆ. ಹೆಚ್ಚಿನ ಮಟ್ಟದಲ್ಲಿ ಹುಟ್ಟು ಕಿವುಡರಾಗಿರುವ ಶಿಯಾ ಮುಸ್ಲಿಮರು ಈ ಭಾಷೆಯನ್ನು ಹೆಚ್ಛಾಗಿ ಬಳಸುತ್ತಾರೆ. ಅಲಿಪುರದಲ್ಲಿ ೧೫೦ ರಿಂದ ೨೫೦ ಕಿವುಡ ಜನರಿದ್ದಾರೆ, ಹಾಗೂ ೨೬೦೦೦ ಜನಸಂಖ್ಯೆಯಲ್ಲಿ (೨೦೧೫ ರಲ್ಲಿ) ಸುಮಾರು ೧೦೦೦೦ ಕಿವಿ ಸರಿಯಾಗಿ ಕೇಳುವ ಜನರು ಈ ಭಾಷೆಯನ್ನು ಮಾತನಾಡುತ್ತಾರೆ. ) ಉಳಿವಿಗೆ ಬೆದರಿಕೆ ಹಾಕುತ್ತದೆ. ೨೦೧೨ ರಲ್ಲಿ ಅಧಿಕೃತವಾಗಿ ಭಾಷೆಯನ್ನು ದಾಖಲಿಸಿದ ಮೊದಲ ವ್ಯಕ್ತಿ ಎಂದರೇ ಸಿಬಾಜಿ ಪಾಂಡಾ.

ತನ್ನ ಅಧ್ಯಯನದ ಸಮಯದಲ್ಲಿ, ಪಾಂಡಾ ಅವರು ಅಲಿಪುರದಲ್ಲಿ ಕಿವುಡ ಜನಸಂಖ್ಯೆಯ ಪ್ರಮಾಣವು ಸರಿಸುಮಾರು ೦.೭೫% ರಷ್ಟಿದೆ ಎಂದು ಕಂಡುಹಿಡಿದರು. ಇದು ರಾಷ್ಟ್ರೀಯ ಸರಾಸರಿಯಲ್ಲಿ ೦.೪೧%ರಷ್ಟೀದೆ. (೨೦೧೧ ರ ಜನಗಣತಿಯ ಡೇಟಾ).

ಅಲಿಪುರದಲ್ಲಿ ಕಿವುಡ ಸಮುದಾಯವು ಪಾಂಡಾ ಅವರ ಸಂಶೋಧನೆಗಳಲ್ಲಿ ಸಹಾಯ ಮಾಡಿತು, ವಿಶೇಷವಾಗಿ ೫೩ ವರ್ಷದ ಮಾಜಿ ಗ್ರಾಮ ಪಂಚಾಯತ್ ಮುಖ್ಯಸ್ಥರಾದ ಮೀರ್ ಫಾಜಿಲ್ ರಜಾ ಅವರು ಕಿವುಡರಿಗಾಗಿ ಅಲಿಪುರ ಯೂನಿಟಿ ಸೊಸೈಟಿಯನ್ನು ಸ್ಥಾಪಿಸಲು ಸಹಾಯ ಮಾಡಿದರು. ಶ್ರೀ ಫಾಜಿಲ್ ರಜಾ ಅವರು ಇಂಗ್ಲಿಷ್‌ನಿಂದ ಸಂಕೇತ ಭಾಷೆಗೆ ಭಾಷಾಂತರಿಸಲು ಸಹಾಯ ಮಾಡಿದರು, ಸಮುದಾಯದ ಇತರ ಸದಸ್ಯರ ಸಹಾಯದಿಂದ ಸಮೀಕ್ಷೆಯನ್ನು ನಡೆಸಿದರು ಹಾಗೂ ದಾಖಲಾತಿಗಾಗಿ ಮಾಹಿತಿದಾರರಾಗಿ ಸೇವೆ ಸಲ್ಲಿಸಿದರು.

ಪಟ್ಟಣದಲ್ಲಿ ಎಂಡೋಗಾಮಸ್ ವಿವಾಹಗಳು ಕಿವುಡರ ಅಧಿಕ ಜನಸಂಖ್ಯೆಗೆ ಕಾರಣವಾಗಿವೆ, ಆದರೆ ಕಿವುಡ ವ್ಯಕ್ತಿಯು ಕಿವುಡ ಮಹಿಳೆಯನ್ನು ಮದುವೆಯಾಗಲು ಸಾಧ್ಯವಿಲ್ಲ. ಪಟ್ಟಣದಲ್ಲಿ ಯಾವುದೇ ಸಾರ್ವಜನಿಕ ದಾಖಲೆಗಳಿಲ್ಲದ ಕಾರಣ, ಈ ಮಾಹಿತಿಯ ಸತ್ಯಾಸತ್ಯತೆಯನ್ನು ಸ್ಥಾಪಿಸುವುದು ಕಷ್ಟಕರವಾಗಿದೆ.

ಸಂಕೇತ ಭಾಷೆಯನ್ನು ಅನೇಕ ಕಿವಿ ಕೇಳುವ ಜನರು ಬಳಸುತ್ತಾರೆ, ಮತ್ತು ಅವರಲ್ಲಿ ನಿರರ್ಗಳತೆಯ ಮಟ್ಟವು ಬಹಳ ವ್ಯತ್ಯಾಸಗೊಳ್ಳುತ್ತದೆ.

ಭಾಷೆಯು ಸಂಖ್ಯೆಗಳನ್ನು ವ್ಯಕ್ತಪಡಿಸಲು ವಿವಿಧ ರಿತೀಯ ವಿಧಾನಗಳನ್ನು ಹೊಂದಿದೆ, ಹೆಚ್ಚಿನ ಸಂಕೀರ್ಣತೆಯೊಂದಿಗೆ ಸಂಖ್ಯೆಗಳನ್ನು ವ್ಯಕ್ತಪಡಿಸಲು ಸೇರ್ಪಡೆಗಳು ಮತ್ತು ವ್ಯವಕಲನಗಳನ್ನು ಬಳಸುತ್ತದೆ. ದೊಡ್ಡ ಸಂಖ್ಯೆಗಳನ್ನು ವ್ಯಕ್ತಪಡಿಸಲು ಬಾಯಿಯ ಚಲನೆಯನ್ನು ಸೇರಿಸಬಹುದು.

ಪಟ್ಟಣದ ಬಹುಪಾಲು ನಿವಾಸಿಗಳು ಶಿಯಾ ಮುಸ್ಲಿಮರು. ಆದಿಲ್ ಶಾಹಿ ರಾಜವಂಶದ ಪತನದ ನಂತರ ಶಿಯಾ ಮುಸ್ಲಿಂ ಜನಸಂಖ್ಯೆಯು ಬಿಜಾಪುರದಿಂದ ಅಲಿಪುರಕ್ಕೆ ಬಂದಿತು ಮತ್ತು ಅವರ ಸಂಸ್ಕೃತಿ ಮತ್ತು ಇತಿಹಾಸದ ಅವರು ಬಗ್ಗೆ ಹೆಮ್ಮೆಪಡುತ್ತಾರೆ.

ಯುವ ಪೀಳಿಗೆಯಲ್ಲಿ ಹಳ್ಳಿಯ ಸಂಕೇತ ಭಾಷೆಯನ್ನು ಬಳಸುವ ಆಸಕ್ತಿ ಕಡಿಮೆಯಾಗಿದೆ. ಚಲನಶೀಲತೆ ಮತ್ತು ತಂತ್ರಜ್ಞಾನವು ಅವರಿಗೆ ಇಂಟರ್ನೆಟ್‌ಗೆ ಪ್ರವೇಶವನ್ನು ನೀಡುತ್ತದೆ ಮತ್ತು ಯುವಕ/ಯುವತಿಯರು ಬೆಂಗಳೂರಿಗೆ ಪ್ರಯಾಣ ಬೆಳಸುತ್ತಾರೆ. ಅಲ್ಲಿ ಅವರು ಭಾರತೀಯ ಸಂಕೇತ ಭಾಷೆ ಮತ್ತು ಅಮೇರಿಕನ್ ಸಂಕೇತ ಭಾಷೆಯನ್ನು ಕಲಿಯುತ್ತಾರೆ. ಔಪಚಾರಿಕ ಶಿಕ್ಷಣದ ಕೊರತೆಯು ಸ್ಕ್ರಿಪ್ಟ್-ಆಧಾರಿತ ಅಪ್ಲಿಕೇಶನ್‌ಗಳನ್ನು (ಪಠ್ಯ ಸಂದೇಶ ಕಳುಹಿಸುವಿಕೆಯಂತಹ) ಬಳಸಲು ಸಾಧ್ಯವಾಗುವಂತೆ ತಡೆಗೋಡೆಯಾಗಿದೆ ಮತ್ತು ಹೆಚ್ಚಿನ ಉದ್ಯೋಗಕ್ಕೇ ಅವಕಾಶವಿಲ್ಲ.

## ಉಲ್ಲೇಖಗಳು 
ವರ್ಗ:ಕರ್ನಾಟಕ
ಗೌರಿಬಿದನೂರು ರೇಡಿಯೋ ವೀಕ್ಷಣಾಯ

**ಗೌರಿಬಿದನೂರು ರೇಡಿಯೋ ವೀಕ್ಷಣಾಲಯವು** ಬೆಂಗಳೂರಿನ ಬಳಿಯ ಗೌರಿಬಿದನೂರಿನಲ್ಲಿರುವ ರೇಡಿಯೋ ದೂರದರ್ಶಕ ವೀಕ್ಷಣಾಲಯವಾಗಿದೆ. ಇದನ್ನು ರಾಮನ್ ಸಂಶೋಧನಾ ಸಂಸ್ಥೆ ಮತ್ತು ಇಂಡಿಯನ್ಇನ್‌ಸ್ಟಿಟ್ಯೂಟ್ ಆಫ್ ಆಸ್ಟ್ರೋಫಿಸಿಕ್ಸ್ ಜಂಟಿಯಾಗಿ ಕಾ‍ರ್ಯ ನಿರ್ವಹಿಸುತ್ತವೆ. ವೀಕ್ಷಣಾಲಯವು ೧೯೭೬ರಿಂದ ಕಾರ್ಯನಿರ್ವಹಿಸುತ್ತಿದೆ.

## ಸ್ಥಳ 
ಗೌರಿಬಿದನೂರು ವೀಕ್ಷಣಾಲಯವು ಗೌರಿಬಿದನೂರಿನ ಕೋಲಾರ ಜಿಲ್ಲೆಯ ಡಯಾಟ್ರಿಕ್ಟ್‌ನಲ್ಲಿದೆ (ಅಕ್ಷಾಂಶ:೧೩.೬೦° ಎನ್; ರೇಖಾಂಶ:೭೭.೪೪° ಈ), ಬೆಂಗಳೂರಿನಿಂದ ೧೦೦ಕಿ.ಮೀ. ಉತ್ತರಕ್ಕಿದೆ.

## ವಿಜ್ಞಾನ ಮತ್ತು ವೀಕ್ಷಣೆ 
ಸೂರ್ಯ, ಗೆಲಕ್ಸಿಗಳು ಮತ್ತು ಪಲ್ಸರ್‌ಗಳ ವಿವಿಧ ಅಂಶಗಳನ್ನು ಅಧ್ಯಯನ ಮಾಡಲು ವೀಕ್ಷಣಾಲಯವನ್ನು ಬಳಸಲಾಗಿದೆ.

ಕೆಲವು ಅವಲೋಕನಗಳು ಹೊರಗಿನ ಸೌರ ಕರೋನಾದಲ್ಲಿ ನಿಧಾನವಾಗಿ ವಿಭಿನ್ನವಾದ ಪ್ರತ್ಯೇಕ ಮೂಲಗಳಿಂದ ರೇಡಿಯೊ ಹೊರಸೂಸುವಿಕೆಯ ಮೊದಲ ಎರಡು ಆಯಾಮದ ಚಿತ್ರಗಳಾಗಿವೆ. ಇದು ೩೪.೫ಂ ಮೆಗಾ ಹರ್ಟ್ಸ್  ನಲ್ಲಿ ಡಿಕ್ಲಿನೇಷನ್ ಶ್ರೇಣಿಯಲ್ಲಿ  -೩೦ ° S ನಿಂದ ೬೦ ° N ವರೆಗೆ ರೇಡಿಯೊ ಮೂಲಗಳ ಸಂಪೂರ್ಣ ಆಕಾಶ ಸಮೀಕ್ಷೆಯಾಗಿದೆ. ಹಾಗೂ ಖಗೋಳ ಭೌತಿಕ ಮೂಲಗಳಲ್ಲಿ ಕಡಿಮೆ ಆವರ್ತನದ ಇಂಗಾಲದ ಮರುಸಂಯೋಜನೆ ರೇಖೆಗಳಾಗಿವೆ. ಸ್ಫೋಟಗೊಳ್ಳುವ ನಕ್ಷತ್ರಗಳ ಅನಿಲ ಅವಶೇಷಗಳು ಮತ್ತು ಗೆಲಕ್ಸಿಗಳ ಸಮೂಹದ ಸದಸ್ಯರ ನಡುವಿನ ಖಾಲಿ ಜಾಗದ ಬಗ್ಗೆಯೂ ಸಹ ಅಧ್ಯಯನಗಳು ನಡೆದಿವೆ. ಪ್ರಸ್ತುತ, ಅಧ್ಯಯನಗಳು ಪಲ್ಸರ್‌ಗಳನ್ನು ಗುರಿಯಾಗಿರಿಸಿಕೊಂಡಿವೆ.

## ಸೌಲಭ್ಯಗಳು 
ಗೌರಿಬಿದನೂರು ವೀಕ್ಷಣಾಲಯವು ೬-ಮೀಟರ್ ನ  ರೇಡಿಯೋ ದೂರದರ್ಶಕ, ರೇಡಿಯೋ ಹೆಲಿಯೋಗ್ರಾಫ್, ಹೆಚ್ಚಿನ ರೆಸಲ್ಯೂಶನ್ ರೇಡಿಯೋ ಸ್ಪೆಕ್ಟ್ರೋಗ್ರಾಫ್ ಮತ್ತು ಗುರುತ್ವಾಕರ್ಷಣೆಯ ಪ್ರಯೋಗಾಲಯವನ್ನು ಹೊಂದಿದೆ.

### ಗೌರಿಬಿದನೂರು ದೂರದರ್ಶಕ 
ಗೌರಿಬಿದನೂರು ದೂರದರ್ಶಕವು ಡೆಕಾಮೀಟರ್ ತರಂಗ ರೇಡಿಯೋ ದೂರದರ್ಶಕವಾಗಿದೆ. ಇದು "T" ಸಂರಚನೆಯಲ್ಲಿ ಜೋಡಿಸಲಾದ ೧೦೦೦ ದ್ವಿಧ್ರುವಿಗಳನ್ನು  ಒಳಗೊಂಡಿದೆ. ಇದು ೧.೪ ಕಿ.ಮೀ  ಪೂರ್ವ-ಪಶ್ಚಿಮ ತೋಳು ಮತ್ತು 0.5 ಕಿಮೀ ದಕ್ಷಿಣ ತೋಳುಗಳನ್ನು ಒಳಗೊಂಡಿದೆ.

### ಗೌರಿಬಿದನೂರು ರೇಡಿಯೋ ಹೆಲಿಯೋಗ್ರಾಫ್ 
ಗೌರಿಬಿದನೂರ್ ರೇಡಿಯೋ ಹೆಲಿಯೋಗ್ರಾಫ್ ಎಂಬುದು ೪-೧೫೦ ಮೆಗಾ ಹರ್ಟ್ಸ್ ಆವರ್ತನಗಳಲ್ಲಿ ಹೊರ ಸೌರ ಕರೋನದ ಎರಡು ಆಯಾಮದ ಚಿತ್ರಗಳನ್ನು ಪಡೆಯಲು ಬಳಸಲಾಗುವ ರೇಡಿಯೋ ಹೀಲಿಯೋಗ್ರಾಫ್ ಆಗಿದೆ. ಇದು ೧೯೯೭ ರಿಂದ ಕಾರ್ಯನಿರ್ವಹಿಸುತ್ತಿದೆ. ಇದು "T" ಸಂರಚನೆಯಲ್ಲಿ ಜೋಡಿಸಲಾದ 192 ಲಾಗ್-ಆವರ್ತಕ ದ್ವಿಧ್ರುವಿಗಳನ್ನು ಒಳಗೊಂಡಿದೆ. 

## ಉಲ್ಲೇಖಗಳು 
ವರ್ಗ:ಖಗೋಳಶಾಸ್ತ್ರ
ಸಬಲಾ ಸಂಸ್ಥೆ

**ಸಬಲಾ** ಭಾರತ ದೇಶದ ಕರ್ನಾಟಕ ರಾಜ್ಯದ ಬಿಜಾಪುರ ಮೂಲದ ಎನ್‌ಜಿಒ ಆಗಿದ್ದು ಮಹಿಳೆಯರ ಆರ್ಥಿಕ ಸ್ವಾತಂತ್ರ್ಯ, ರಾಜಕೀಯ ಧ್ವನಿ, ಸಾಮಾಜಿಕ ಸ್ವೀಕಾರ ಮತ್ತು ಶೈಕ್ಷಣಿಕ ಅವಕಾಶಗಳನ್ನು ಸಕ್ರಿಯಗೊಳಿಸುವ ಮೂಲಕ ಬುಡಕಟ್ಟು ಲಂಬಾಣಿ ಸೇರಿದಂತೆ "ಮಹಿಳಾ ಸಬಲೀಕರಣ" ದ ಮೇಲೆ ಪ್ರಾಥಮಿಕ ಗಮನವನ್ನು ಹೊಂದಿದೆ.

## ಇತಿಹಾಸ 
೧೯೮೬ರಲ್ಲಿ ಮಲ್ಲಮ್ಮ ಯಾಳವಾರ ಅವರು ಸಬಲ ಸಂಸ್ಥೆಯನ್ನು ಸ್ಥಾಪಿಸಿದರು. 

## ಕ್ರಿಯಾ  ಯೋಜನೆಗಳು 
### ಸಬಲಾ ಕರಕುಶಲ ವಸ್ತುಗಳು 
thumb| ಸಬಲಾ ಕಸೂತಿ ಕೆಲಸ ಮಾಡುವ ಲಂಬಾಣಿ ಮಹಿಳೆಯರು.
ಸಾಮಾಜಿಕ ಉದ್ಯಮ, ಸಬಲಾ ಕರಕುಶಲತೆಯನ್ನು ಲಂಬಾಣಿಗಳು (ಬಂಜಾರರು) ಮತ್ತು ಇತರ ಎಲ್ಲಾ ಬಡತನದ ಅಂಚಿನಲ್ಲಿರುವ ಮಹಿಳೆಯರಿಗೆ ಆರ್ಥಿಕ ಅವಕಾಶಗಳನ್ನು ಒದಗಿಸಲು ರಚಿಸಲಾಗಿದೆ. ಸಬಲಾ ಹ್ಯಾಂಡಿಕ್ರಾಫ್ಟ್ಸ್ ಅನ್ನು ಲಿಂಕ್ಡ್ ಎಂಟರ್‌ಪ್ರೈಸ್ ಆಗಿ ಆಯೋಜಿಸಲಾಗಿದ್ದು ಕ್ರಾಫ್ಟ್ ಸೆಂಟರ್ ಮೂಲಕ ನಡೆಸಲಾಗುತ್ತಿದೆ.  ಮಹಿಳೆಯರಿಗೆ ಕಸೂತಿ, ನೇಯ್ಗೆ ಮತ್ತು ಹೊಲಿಗೆ ಕಲೆಯಲ್ಲಿ ತರಬೇತಿ ನೀಡುವ ಮೂಲಕ ಕುಶಲಕರ್ಮಿಗಳಾಗುತಿದ್ದಾರೆ. ಕ್ರಾಫ್ಟ್ ಸೆಂಟರ್ ಕಾರ್ಯಾಚರಣೆಯ ಮುಖ್ಯ ಅಂಗವಾಗಿದ್ದು, ಸಬಲಾ ಕರಕುಶಲ ತಂಡವು ಪ್ರದೇಶದಾದ್ಯಂತ ಸಾಮಗ್ರಿಗಳನ್ನು ಸಾಗಿಸುದನ್ನು ಹಾಗೂ ಹೆಚ್ಚಿನ ಕೆಲಸವನ್ನು ಸ್ಥಳೀಯರ ಗ್ರಾಮಸ್ಥರಿಂದಲೇ ಮಾಡಿಸುವುದರಿಂದ ಇದು ಕುಶಲಕರ್ಮಿಗಳು ತಮ್ಮ ಉದ್ಯೋಗವನ್ನು ಉಳಿಸಿಕೊಂಡು ತಮ್ಮ ಮನೆಗಳನ್ನು ಮತ್ತು ಮಕ್ಕಳನ್ನು ನೋಡಿಕೊಳ್ಳಲು ಅನುವು ಮಾಡಿಕೊಡುತ್ತದೆ. 
thumb| ಕೈ ಹೊಲಿಗೆ

### ಸ್ವ-ಸಹಾಯ ಗುಂಪುಗಳು 
ಸಬಲ ಸಂಸ್ಥೆಯು ಈ ಪ್ರದೇಶದಲ್ಲಿ ಮಹಿಳೆಯರಿಗಾಗಿ ಹಲವಾರು ಸ್ವಸಹಾಯ ಗುಂಪುಗಳನ್ನು ಸ್ಥಾಪಿಸಿದೆ ಹಾಗೂ ಈ ಗುಂಪುಗಳು ಸಾಪ್ತಾಹಿಕ ಸಭೆಗಳ ಮೂಲಕ ಕಾರ್ಯನಿರ್ವಹಿಸುತ್ತವೆ, ಮತ್ತು ಮಹಿಳೆಯರಿಗೆ ಸಾಲವನ್ನು ತೆಗೆದುಕೊಳ್ಳಲು, ಹಣವನ್ನು ಸಂಗ್ರಹಿಸಲು ಮತ್ತು ಸಾಮಾಜಿಕ ಸಮಸ್ಯೆಗಳನ್ನು ಎದುರಿಸಲು ಅವಕಾಶ ಮಾಡಿಕೊಡುತ್ತದೆ.  ಹಾಗೂ ಸಾಮಾಜಿಕ ಸಮಸ್ಯೆಗಳಾದ ಭೂಮಿಯ ಹಕ್ಕು, ಮಹಿಳೆಯ ಹಕ್ಕುಗಳು, ಬಾಲ ಕಾರ್ಮಿಕರು, ಕೌಟುಂಬಿಕ ಹಿಂಸೆ ಮತ್ತು ಬಾಲ್ಯ ವಿವಾಹಗಳ  ಬಗ್ಗೆ ಚರ್ಚಿಸುವ ಮತ್ತು ಹೋರಾಟ ನಡೆಸುವ ಕೆಲಸವನ್ನು ಮಾಡುತ್ತದೆ.

### ಗೀತಾಂಜಲಿ ಮಾದರಿ ಶಾಲೆ 
ಗೀತಾಂಜಲಿ ಮಾದರಿ ಶಾಲೆಯನ್ನು ೧೯೯೮ ರಲ್ಲಿ ಸ್ಥಾಪಿಸಲಾಗಿದ್ದು. ೧೯೯೮ ರಿಂದ ೪೦೦೦ ಕ್ಕೂ ಹೆಚ್ಚು ವಿದ್ಯಾರ್ಥಿಗಳು ಗೀತಾಂಜಲಿ ಮಾದರಿ ಶಾಲೆಯಲ್ಲಿ ಪದವಿ ಪಡೆದಿದ್ದಾರೆ. 

### ಚೈತನ್ಯ ಮಹಿಳಾ ಸಹಕಾರಿ ಬ್ಯಾಂಕ್ 
ಚೈತನ್ಯ ಮಹಿಳಾ ಸಹಕಾರಿ ಬ್ಯಾಂಕ್ ಮಹಿಳೆಯರಿಗಾಗಿಯೇ ಇರುವ ಬ್ಯಾಂಕ್. ೧೮ ವರ್ಷ ತುಂಬಿದ ಯಾವುದೇ ಮಹಿಳೆ ಬ್ಯಾಂಕಿನ ಸದಸ್ಯರಾಗಬಹುದು. , ಬ್ಯಾಂಕ್ ಭಾರತೀಯ ರಿಸರ್ವ್ ಬ್ಯಾಂಕ್‌ನಿಂದ ಪರವಾನಗಿ ಪಡೆದಿದ್ದು ಸುಮಾರು ೮೫೦೦ ಮಹಿಳಾ ಷೇರುದಾರರನ್ನು ಹೊಂದಿದೆ. ಇತರೆ ಬ್ಯಾಂಕುಗಳಲ್ಲಿ ಪ್ರವೇಶವನ್ನು ಹೊಂದಿರದ ಮಹಿಳೆಯರಿಗೆ ಹಣಕಾಸಿನ ಸೌಲಭ್ಯಗಳನ್ನು ಒದಗಿಸುವ ಸಲುವಾಗಿ ಈ ಬ್ಯಾಂಕ್ ಅನ್ನು ಸ್ಥಾಪಿಸಲಾಗಿದೆ, ಮತ್ತು ಮಹಿಳೆಯರಿಗೆ ಆರ್ಥಿಕ ಸ್ವಾತಂತ್ರ್ಯವನ್ನು ನೀಡುವ ಉದ್ದೇಶವನ್ನು ಹೊಂದಿದೆ. ಬ್ಯಾಂಕ್ ಬಿಜಾಪುರದಲ್ಲಿ ಪ್ರಧಾನ ಕಚೇರಿಯ ಜೊತೆಗೆ  ಇತರನಾಲ್ಕು ಶಾಖೆಗಳನ್ನು ಹೊಂದಿದ್ದು. ೫೦೦೦೦ ಗ್ರಾಹಕರು  ಸುಮಾರು ೩೨೦ ಕೋಟಿ ವಹಿವಾಟಿಗೆ ಕೊಡುಗೆ ನೀಡುತಿದ್ದು  ೨.೩ ಕೋಟಿ ಷೇರು ಬಂಡವಾಳ ಹೊಂದಿದೆ. 

## ಉಲ್ಲೇಖಗಳು